JKCL-KABUM-05-CA-028 - Khyentse Lineage - A Tsadra Foundation Project\nsnyan brgyud phur pa'i gnad tig gi gtor bzlog phrin las rdo rje'i thog 'bebs dgra bgegs kun 'joms\nVolume 5, Text 28, Pages 355-385 (Folios 1a to 16a6)\n'jam dbyangs mkhyen brtse chos kyi blo gros. snyan brgyud phur pa'i gnad tig gi gtor bzlog phrin las rdo rje'i thog 'bebs dgra bgegs kun 'joms. In Rdzong sar mkhyen brtse 'jam dbyangs chos kyi blo gros kyi gsung 'bum, Vol. 5: 355-385. Bir, H.P.: Khyentse Labrang, 2012.\nOther Versions on this site: JKW-KABAB-20-WA-017\nIn the Rinchen Terdzö: https://rtz.tsadra.org/index.php/Terdzo-KHI-022-1\n།ཅེས་སྙན་བརྒྱུད་ཕུར་པའི་གནད་ཏིག་གི་གཏོར་བཟློག་རྡོ་རྗེའི་ཐོག་འབེབས་དགྲ་བགེགས་ཀུན་འཇོམས་ཞེས་བྱ་བ་འདི་ནི་ཉག་ཨ་ཇི་རོང་གི་དྲི་ཧྲེད་དབོན་པོ་པདྨ་རིག་འཛིན་ནས་སྔ་རྗེས་ནན་ཏན་ཆེན་པོས་བསྐུལ་བ་དང་། རང་གིས་བསྒྲིགས་པའི་ལས་བྱང་དང་འབྲེལ་བར་ཀུན་གཟིགས་མཆོག་སྤྲུལ་རིན་པོ་ཆེ་བཀྲ་ཤིས་དཔལ་འབྱོར་གྱི་ཞལ་སྔ་ནས་ཀྱང་བྲིས་ན་ལེགས་ཚུལ་བཀའ་ཕེབས་བཞིན་རྗེ་ཉིད་ནས་ཡི་གེའི་ལྷན་ཅིག་བྱེད་རྐྱེན་སོགས་བཀའ་དྲིན་གྱིས་ཉེ་བར་ཁྱབ་པ་དང་བཅས། འཇམ་དབྱངས་བློ་གྲོས་རྒྱ་མཚོའམ་ཕྲིན་ལས་གྲུབ་པ་རྩལ་གྱིས་རྫོང་སར་བཀྲ་ཤིས་ལྷ་རྩེའི་ཆོས་གྲྭར་ས་བྱི་ཧོར་ཟླ་དྲུག་པའི་ཚེས་ལ་ཁྲིགས་སུ་བསྡེབས་པ་འདིས་ཀྱང་རྒྱལ་བསྟན་རིན་པོ་ཆེ་དེར་འཛིན་སྡེ་དང་བཅས་པ་དར་ཞིང་རྒྱས་ལ། ནག་ཕྱོགས་ཀྱི་བདུད་དཔུང་རྩད་ནས་འཇོམས་པའི་རྒྱུར་གྱུར་ཅིག །སརྦ་དཱ་མངྒ་ལཾ། །།\n/ces snyan brgyud phur pa'i gnad tig gi gtor bzlog rdo rje'i thog 'bebs dgra bgegs kun 'joms zhes bya ba 'di ni nyagaji rong gi dri hred dbon po pad+ma rig 'dzin nas snga rjes nan tan chen pos bskul ba dang /__rang gis bsgrigs pa'i las byang dang 'brel bar kun gzigs mchog sprul rin po che bkra shis dpal 'byor gyi zhal snga nas kyang bris na legs tshul bka' phebs bzhin rje nyid nas yi ge'i lhan cig byed rkyen sogs bka' drin gyis nye bar khyab pa dang bcas/__'jam dbyangs blo gros rgya mtsho'am phrin las grub pa rtsal gyis rdzong sar bkra shis lha rtse'i chos grwar sa byi hor zla drug pa'i tshes la khrigs su bsdebs pa 'dis kyang rgyal bstan rin po che der 'dzin sde dang bcas pa dar zhing rgyas la/__nag phyogs kyi bdud dpung rtsad nas 'joms pa'i rgyur gyur cig__/sarba dA mang+ga laM/__//\n༄༅། སྙན་བརྒྱུད་ཕུར་པའི་གནད་ཏིག་གི་གཏོར་བཟློག་ཕྲིན་ལས་རྡོ་རྗེའི་ཐོག་འབེབས་དགྲ་བགེགས་ཀུན་འཇོམས་བཞུགས་སོ། ། ན་མ་ཤྲཱི་བཛྲ་ཀུ་མཱ་རཱ་ཡ། །མ་རུངས་བདུད་དགྲའི་ཚོགས་རྣམས་འདུལ་བ་ལ། །མཐུ་སྟོབས་བསྐལ་པའི་མེ་ལྟར་རབ་འབར་ཞིང་། །དུས་གསུམ་རྒྱལ་བའི་ཕྲིན་ལས་གཅིག་བསྡུས་པ། །བླ་མ་དཔལ་ཆེན་རྡོ་རྗེ་གཞོན་ནུས་སྐྱོངས། །སྙིགས་དུས་མ་རུངས་དམ་སྲིའི་ཚོགས་རྣམས་ཀུན། །རྩྭ་སྦུར་མེ་བཞིན་འཇོམས་པར་བྱེད་པ་ལ། །ཁྲོ་རྒྱལ་རིག་སྔགས་ཕྲིན་ལས་སྟོབས་འདུས་ལས། །ལྷ་མཆོག་གཞན་གྱིས་འདུལ་བར་ག་ལ་ནུས། །དེ་ཕྱིར་པྲ་བྷ་ཧ་སྟིའི་ཐུགས་ཀྱི་བཅུད། །གུ་རུ་ཤཱཀྱ་སེང་གེའི་ཞལ་གྱི་ལུང་། །འོད་གསལ་སྤྲུལ་པའི་རྡོ་རྗེའི་སྙན་བརྒྱུད་ཀྱི། །ཕྲིན་ལས་རྡོ་རྗེ་ཕུར་པའི་གཏོར་བཟློག་འཆད། །འདིར་དབང་ཐོབ་ཅིང་དམ་ཚིག་ལ་གནས་པའི་སྔགས་པས་ཚུལ་འདིའི་བསྐྱེད་རྫོགས་ཀྱི་གདིང་དང་ལྡན་པའམ། བསྙེན་སྒྲུབ་ལས་སུ་རུང་བ་སྔོན་དུ་འགྲོ་བས་སྲུང་བཟློག་གི་ལས་ལ་བསྔགས་པའི་གཏོར་བཟློག་གི་རིམ་པ་ལ། ཡོ་བྱད་སྔོན་དུ་བསགས་པ། ཆོ་གའི་རིམ་པ་དངོས། རྗེས་ཀྱི་བྱ་བ་དང་གསུམ་ལས། དང་པོ། དྲག་པོའི་ལས་དང་མཐུན་པའི་གནས་སམ་སྒྲུབ་པའི་ཁང་པར་ཉི་མ་ལྷོ་བགྲོད་མགོ་ཕུར་འཛོམས་པ་སོགས་མངོན་སྤྱོད་གདབ་ལས་ལ་བསྔགས་པའི་དུས་སུ་གནས་ཁང་རྒྱན་གྱིས་སྤྲས་པར་གཞུང་མཐུན་གྱི་སྐུ་རྟེན་བཀྲམས་པའི་སྤྱན་སྔར་སྟེགས་བུར་སྒྲུབ་ཕུར་དར་མཐིང་ནག་གི་ཅོད་པན་ཅན་དང་། ཡི་དམ་དང་ཆོས་སྐྱོང་གི་གཏོར་མ། ཚོགས། ཆད་བརྟན། སྨན་རཀ། ཉེར་སྤྱོད། དཀར་བགེགས་སོགས་སྤྱི་ལྟར་དང་། །ཁྱད་པར་གྱི་ལས་དཀྱིལ་སྟེགས་བུ་ལ་རོ་སོལ་གྱིས་བྱུགས་པར་ཨེ་གྲུ་གསུམ་མེ་རི་དང་བཅས་པའི་དབུས་སུ་དྲག་པོའི་འཁོར་ལོ་རྩིབས་བཅུ། ལྟེ་བར་ཆོས་འབྱུང་དང་བཅས་པ་བྲི། དེ་སྟེང་མཉྫིའི་ཁར་ལྕགས་སྣོད་དུ་འབྲུ་ནག་གི་རྗེན་ཕྱེ་ཁྲག་གིས་སྦྲུས་པའི་དམར་གཏོར་ཐོག་གཟུགས་འཁོར་བཅུའི་བསྐོར། །དེ་ཡི་ཕྱི་ལ་མདུན་དུ་ཤྭ་ན་མ་བཞི། གཡས་སུ་བདག་ཉིད་མ་བཞི། གཡོན་དུ་ས་བདག་མ་བཞི་ཡི་བཤོས་བུ་སོ་སོའི་མཐུན་རྫས་ཀྱིས་གཏམས་པ་རྣམས་ཀྱི་རྩེར་སྐུ་གཟུགས་རུ་མཚོན་བ་དན་ནག་པོ་མེ་ལོང་དང་བཅས་པ་བཙུགས། ཁྲག་ཀོང་། མཚེ་ཡུངས་རྩང་དམར། ཁྲམ་བྱང་དང་རྒྱུ་རློན་སོགས་དྲག་པོའི་རྒྱན་གྱིས་རྔམས་བརྗིད་ལྡན་པ་བྱ། མཐའ་བསྐོར་དུ། གཏོར་ཟོར། ཁྲག་ཀོང་། རྡོ་ཟོར། མདའ། ཡུངས་ཀར་གྱི་གོང་བུ། དུག་སྣ་བཅས་དང་ཁྲག་གི་ཨརྒྷཾ་སོགས་དྲག་པོའི་ཉེར་སྤྱོད་ཀྱིས་གཡས་སུ་བསྐོར། ཉེ་ལོགས་ཅི་བདེ་བར་ལྕགས་ཧོམ་དུ་བག་ཟན་ལ་ཕུང་ཤུལ་སོགས་ཀྱིས་དང་དུར་ཁྲོད་ཀྱི་འཇག་མ་བཏང་བའི་ལིངྒ་ལ་ཚད་ལྡན་བྱེད་ན་དགྲ་སྲོག་སྤུ་གྲིའི་འཁོར་ལོ་ཚོན་སྐུད་སྔོ་དམར་གྱིས་བཅིངས་པ་གཞུགས་ལ་མཐའ་རྩངས་རས་བསྐོར། ཉིན་རེ་བཞིན་བསྒྲལ་རྒྱུའི་ཟན་ལིང་། བྱ་འུག་གི་སྒྲོ། གུ་གུལ། ཡུངས་ཀར། བྱད་ཐགས། ཁྲག་ཐུན། ཐུན་རྫས་སྣ་ཚོགས། གདབ་ཕུར། རལ་གྲི། ཐོ་བ། ཧོམ་གཟར་རྣམས་དང་། བཟློག་པ་གྲངས་གསོགས་སྐབས་ཟོར་ལ་འབུལ་རྒྱུའི་གཏོར་ཆུང་གྲངས་མང་། ཐུན་གཏོར་ཟུར་གསུམ་མཚེ་ཡུངས་རྩང་གིས་བརྒྱན་པ། གཞན་ཡང་རོལ་མོའི་རིགས་བྱེད་སོགས་འོག་ཏུ་དགོས་པ་རྣམས་འདུ་བྱ། བསྐང་བཟློག་རྐྱང་པ་ཡིན་ན་ཟོར་གཏོར་དང་ལིངྒ་བདུད་རྩི་རཀྟ་མར་མེ་ཛ་གད་མཾ་ས་ཚེའི་ཟླ་རྒྱས་བམ་ཆེན། གསུར་ཆེན། བཟའ་བཅའ་སོགས་བསྐང་རྫས་སྣ་ཚོགས་བཤམས་པ་ལས་གཞན་མི་དགོས་སོ། །གཉིས་པ་ཆོ་ག་དངོས་ལ། ཏིང་ངེ་འཛིན་གྱི་རྫོང་བཅའ་བ་དང་། དྲག་པོའི་གཡུལ་འགྱེད་པ་གཉིས་ལས། དང་པོ་ནི་ཚིག་བདུན་གསོལ་འདེབས་དང་། དཔལ་ཆེན་རྡོ་རྗེ་གཞོན་ནུའི་དགོངས་པ་ཡི་སོགས་དང་། བརྒྱུད་པའི་གསོལ་འདེབས་ནས་བརྩམས་མཆོད་པ་བྱིན་བརླབ་ཀྱི་བར་ལས་བྱང་ཕྲིན་ལས་རྣམ་པར་རོལ་པའི་དགའ་སྟོན་ལྟར་བཏང་། བདག་བསྐྱེད་ནི། ཧཱུྃ། རྡོ་རྗེ་དེ་བཞིན་ཉིད་ཀྱི་དབྱིངས་སོགས་རྒྱུན་གྱི་རྣལ་འབྱོར་གཏེར་ཆེན་བླ་མ་མཁྱེན་བརྩེའི་གསུངས་སབ་ཁ་མེད་པ་ལྟར་བཏང་ལ་བསྙེན་སྒྲུབ་ལས་གསུམ་གྱི་བཟླས་པ་བཅས་བྱ། སྟོང་ཚིག་གི་མཆོད་པ་ཕུལ་ལ་མདུན་བསྐྱེད་མཆོད་པ་བྱིན་བརླབ་དང་། ལྷ་བསྐྱེད་ནས་བཟུང་བཟླས་པའི་བར་ལས་བྱང་རྒྱས་པ་ཕྲིན་ལས་རྣམ་རོལ་ལྟར་སྦྱར་ལ་ཟོར་དཀྱིལ་ལྷར་བསྐྱེད། ཛབi་ཁང་དབྱེ་མི་དགོས། བུམ་བཟླས་དང་ཚེ་སྒྲུབ་སོགས་ཀྱང་དོར། ཁྱད་པར་གྱི་བཟླས་དམིགས་སྲུང་བཟློག་བསད་མནན་གསུམ་ལས་དང་པོ་རྡོ་རྗེའི་མཁར་དུ་སྲུང་བ་ནི། དཔལ་ཆེན་བཅུ་ལས་ཡེ་ཤེས་ཀྱི༔རྣམ་འཕྲུལ་ནམ་མཁའ་གང་བར་འཕྲོས༔ཕྱོགས་མཚམས་སྟེང་འོག་ཚོམ་བུར་བཞུགས༔བསྲུང་བ་མཚམས་ཀྱི་ལས་མཛད་དེ༔གུར་ཁང་དྲུག་གིས་གཏམས་པར་བསྒོམས༔སྒྲུབ་སྔགས་མཐར། ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ༔ཧཱུྃ་བཛྲ་ཀཱ་ཝཱ་ཙི་རཀྵ་རཀྵ་ཞེས་སྦྱར་བ་བཟླ། གཉིས་པ་བཟློག་དམིགས་ནི། དཔལ་ཆེན་ལྷ་ཚོགས་འཁོར་དང་བཅས༔ཁྲོས་འཁྲུགས་རྔམས་པའི་གཟི་བྱིན་བསྐྱེད༔ཕྱི་རོལ་ཞལ་གཟིགས་སྔགས་ཀྱི་སྒྲ༔འབྲུག་སྟོང་ལྟ་བུར་སྒྲོགས་པ་ཡི༔སྐུ་དང་ཞལ་ལས་དམོད་པའི་མཚོན༔ནད་མཚོན་དུག་རླངས་ཕོ་ཉའི་ཚོགས༔སྐར་ལྟར་འཁྲུགས་ཤིང་སེར་ལྟར་འབབས༔ནག་ཕྱོགས་འབྱུང་པོའི་སྡེ་དང་བཅས༔ཕས་རྒོལ་རིག་སྔགས་དམོད་པའི་དཔལ༔མི་མཐུན་འབྲས་བུ་ཐན་ལྟས་ངན༔ཐམས་ཅད་རང་དབང་མེད་པར་བཟློག༔དགྲ་དང་བགེགས་ཀྱི་སྟེང་དུ་བབས༔རྩ་སྦུར་མེ་ལྕེས་བསྲེགས་པ་བཞིན༔རྗེས་ཤུལ་མེད་པར་བརླག་པར་བསམ༔སྒྲུབ་སྔགས་དང་དྲག་སྔགས་སྤུ་གྲི་སྦྲེལ་བའི་ཤམ་དུ། རྦོད་ཟོར་སརྦ་ཨ་པ་ཀ་ར་བྷྱོ་བྷྱོ་ཟློག་ཟློག་རྦད་ནན༔ཞེས་ཆིག་དྲིལ་དུ་བྲག་ཁ་ནས་ཆུ་འབབ་པ་བཞིན་དྲག་ཏུ་བཟླ། གསུམ་པ་བསད་དམིགས་སྤྱིར་བཏང་ནི། རང་གི་ཐུགས་ཀའི་འོད་ཟེར་མདུན་བསྐྱེད་ལ་ཕོག །དེ་ལས་འོད་ཟེར་ཚ་ཞིང་རྩུབ་པ་འཕྲོས། །ཁྲོ་བཅུ་ཁྲ་ཐབ་སྒོམ་དམ་ཅན་རྣམས་ལ་ཕོག་པས་དེ་རྣམས་ལས་སྤྲུལ་པའི་ཕོ་ཉ་དཔག་ཏུ་མེད་པ་འཕྲོས། བྱང་ཆུབ་སྒྲུབ་པ་ལ་བར་དུ་གཅོད་ཅིང་བསྟན་འགྲོ་ལ་འཚེ་བའི་དགྲ་བགེགས་ཐམས་ཅད་མངོན་སྤྱོད་དྲག་པོའི་ཕྲིན་ལས་དྲུག་གིས་མིང་ཙམ་ཡང་མེད་པར་རྡུལ་དུ་བརླག་པར་བསམ། སྒྲུབ་སྔགས་དང་སྤུ་གྲི་སྦྲེལ་བའི་ཧཱུྃ་ཕཊ་ཀྱི་གོང་དུ་དགྲ་བགེགས་དམ་སྲི་མཱ་ར་ཡ་ཞེས་སྦྱར་བ་ཅི་ནུས་སུ་བཟླ། ཐུན་རྫས་རྣམས་ལའང་ཕུས་གདབ་སྟེ་ངར་བསྐྱེད། ཐུན་མཐར་དབྱངས་གསལ་རྟེན་སྙིང་ཡིག་བརྒྱ་བཟླ། སྟོང་ཚིག་མཆོད་བསྟོད་མདོར་བསྡུས་སྔོན་དུ་འགྲོ་བས། བཀའ་གཏེར་གྱི་སྲུང་མ་སྤྱི་དང་། ཁྱད་པར་ཕུར་སྲུང་གི་གསོལ་ཀ་རྒྱས་བསྡུས་གང་རིགས་སྦྱར། ཚོགས་བྱིན་བརླབ་ནས་བརྩམས་མཆོད་པའི་རྗེས། སྐོང་བ་བདུད་ལས་རྣམ་རྒྱལ་སྦྱར། བཤགས་པའི་རྗེས་སྨད་ལས་གཏོར་བཟློག་རྒྱས་པ་དང་མི་འབྲེལ་ན་བསྒྲལ་བསྟབས་བཅས་དཀྱུས་ལྟར་གྲུབ་པ་དང་། རོལ་མོ་དབྱངས་དང་བཅས་པས། ཧཱུྃ། སྣང་སྲིད་ཕུར་བུས་གདབ་པའི་ཕྱིར༔རྡོ་རྗེ་གཞོན་ནུའི་ཐུགས་དམ་བསྐང་༔ཁམས་གསུམ་འཁོར་བ་རྒྱས་འདེབས་ཕྱིར༔འཁོར་ལོ་རྒྱས་འདེབས་ཐུགས་དམ་བསྐང་༔མི་དགེ་བཅུ་པོ་ཚར་བཅད་ཕྱིར༔ཁྲོ་རྒྱལ་ཡབ་བཅུའི༴དགེ་བཅུ་དང་དུ་བླང་བའི་ཕྱིར༔ཁྲོ་མོ་བཅུ་ཡི༴ཕྱོགས་བཅུར་སྤྲུལ་པ་འགྱེད་པའི་ཕྱིར༔ཁྲ་ཐབས་ཉི་ཤུའི༴གདུག་པའི་དགྲ་བགེགས་སྒྲོལ་བའི་ཕྱིར༔སྲས་མཆོག་ཉེར་གཅིག༴ཞི་རྒྱས་དབང་དྲག་ལས་སྒྲུབ་ཕྱིར༔ཕྲིན་ལས་བཞི་ཡི༴སློབ་དཔོན་སྐུ་དགྲ་སྒྲོལ་བའི་ཕྱིར༔ཤྭ་ན་མཆེད་བཞིའི༴བསྟན་པའི་སྤྱི་དགྲ་སྒྲོལ་བའི་ཕྱིར༔རེ་ཏི་མཆེད་བཞིའི༴རྣལ་འབྱོར་སྒོས་དགྲ་སྒྲོལ་བའི་ཕྱིར༔བསེ་མོ་བཞི་ཡི༴མྱུར་མགྱོགས་དྲག་པོའི་ལས་མཛད་ཕྱིར༔བསེ་ལྕགས་དུང་གསུམ༴དགུགས་འདྲེན་འཆིང་བསྡམ་མྱོས་བྱའི་ཕྱིར༔སྒོ་མ་བཞི་ཡི༴རུ་ཏྲ་སྡེ་གསུམ་འདུལ་བའི་ཕྱིར༔གིང་ཆེན་བཅོ་བརྒྱད༴ཕྱོགས་བཅུར་དམག་དཔུང་དབབ་པའི་ཕྱིར༔མ་བདུན་སྲིང་བཞིའི༴ཕྲིན་ལས་རྒྱ་མཚོ་སྒྲུབ་པའི་ཕྱིར༔དབང་ཕྱུག་ཉེར་བརྒྱད་ཐུགས་དམ་བསྐང་༔ཞེས་དང་གཞན་ཡང་། བསྐང་ངོ་བསྐལ་པས་ཐུགས་དམ་བསྐང་༔དཀྱིལ་འཁོར་ལྷ་ཚོགས༴བདུད་རྩི་སྨན་གྱིས༴བ་ལིཾ་གཏོར་མས༴རཀྟ་དམར་གྱིས༴ཞལ་ཟས་ཚོགས་ཀྱིས༴དཀྱིལ་འཁོར་ཞལ་གྱིས༴ཛ་གད་ཕུད་ཀྱིས༴ཞུན་ཆེན་མར་མེས༴སྲོག་དབུགས་མདངས་ཀྱིས༴གསུར་ཆེན་དྲི་ཡིས༴རོལ་མོ་སྒྲ་ཡིས་ཐུགས་དམ་བསྐང་༔བསྐང་གྱུར་དབང་དང་དངོས་གྲུབ་སྩོལ༔གཡར་དམ་གཉེན་པོ་སོར་སྩོལ་ཅིག༔དེ་ནས་དཔོན་སློབ་རྣམས་ཀྱིས་ཕྱིར་ཟློག་ཏུ་ཐལ་མོ་གདབ་ཅིང་། དེ་ལྟར་བསྐང་བས་བསྐང་གསོལ་ནས༔འདི་ལྟར་བཟློག་པའི་ཕྲིན་ལས་མཛོད༔རྣལ་འབྱོར་བདག་ཅག་འཁོར་བཅས་ལ༔ཡས་ཀྱི་བདུད་གཡོས་ཕྱིར་ལ་བཟློག༔མས་ཀྱི་སྲི་ལངས་ཕྱིར༴ཉེ་བའི་བྱོལ་པོ༴ཡུལ་པའི་འགྲིམ་ཆགས༴ཕ་ཚན་རྒྱ་འདྲེ༴མ་བུའི་བྱུར་འདྲེ༴གཤིན་རྗེའི་འཁྲུལ་འཁོར༴མ་མོའི་ཁྲག་ཟོར༴བདུད་ཀྱི་ཁྲམ་ཁ༴བཙན་གྱི་གཟེར་ཁ༴ས་བདག་གདུག་བྱེད༴རྒྱལ་པོའི་སྨྱོ་འབོག༴གཟའ་ཡི་ཀིང་ཀང་༴མུ་སྟེགས་ངན་སྔགས༴ཐེའུ་རང་སྲིས་རྐུན༴ནད་ཁ་རིམས་ཁ༴སྔགས་པའི་ཕུར་ཁ༴བོན་གྱི་བོན་ཟོར༴སུམ་པའི་གླང་ཟོར༴མེ་ཉག་འབོལ་ལེ༴ལོ་ཟླ་ཞག་ཀེག༴མོ་ངན་རྨི་ངན༴ལྟས་ངན་མཚན་ངན༴ཕོ་བརྒྱའི་མདའ་བདར་མཚོན་ཁ་བཟློག༔མོ་བརྒྱའི་དུག་གཡོས་ཟས་ཁ་བཟློག༔མི་ནག་སྐྱེ་བོའི་ཡ་ག་བཟློག༔བྲན་ཁོལ་ངན་པའི་དམོང་མཆུ་བཟློག༔དགྲ་ལ་བྷྱོ་ལ་བསྒྲལ་དུ་གསོལ༔བགེགས་ལ་བྷྱོ་ལ་རྡུལ་དུ་རློག༔ཞེས་བསྐང་བཟློག་འདི་ཁོ་ན་ལ་གྲངས་བཟུང་། སྤྲོ་ན་དྲག་སྔགས་བཟློག་ཤམ་ཅན་ཅུང་ཟད་བཟླ། ཚོགས་ལ་རོལ་པ་ནས་བཟུང་ལས་བྱང་དཀྱུས་ལྟར་ལ། ཆད་ཐོའི་མགོར་འོག་གི་ཟོར་བསྐུལ་ཙམ་སྦྱར་ཏེ་གཏོར་མ་ཕུལ་བས་བསྐང་བཟློག་སྤྱི་ཁྱབ་ལ་རུང་བས་ཞར་ལ་འཕྲོས་པའོ། །བཟློག་པ་རྒྱས་པའི་སྐབས་གོང་གི་ཚོགས་བཤགས་པ་བཅས་གྲུབ་པ་ན། གཉིས་པ་དྲག་པོའི་ལས་ཀྱི་གཡུལ་འགྱེད་པ་ལ་སྔོན་དུ་བྱ་བ་གསུམ། བར་དུ་བྱ་བ་བཞི། རྗེས་ཀྱི་བྱ་བ་དྲུག་གི་སྔ་མ་ལ། ཐུགས་དམ་བསྐུལ་བ། གསེར་སྐྱེམས། གཟུ་དཔང་གསུམ་ལས། དང་པོ་ནི། རང་ཉིད་ལྷའི་ང་རྒྱལ་དྲག་པོ་བསྐྱེད་ལ། བླ་མ་རིག་འཛིན་དཔལ་ཆེན་རྡོ་རྗེ་ཕུར་བའི་དཀྱིལ་འཁོར་གྱི་ལྷ་ཚོགས་དམ་ཅན་སྲུང་མ་དང་བཅས་པ་ཐམས་ཅད་དྲག་པོ་མངོན་སྤྱོད་ཀྱི་ལས་ལ་བཞེངས་ཤིང་སྤྲུལ་པའི་ཕོ་ཉ་ནམ་མཁའ་གང་བ་ཙམ་སྤྲོ་བར་དམིགས་ལ། རིག་འཛིན་བསྐུལ་བ་ནི། ཧཱུྃ༔བྱང་ཆུབ་མཆོག་ཏུ་སེམས་བསྐྱེད་ཅིང་༔དུས་གསུམ་རྒྱལ་བའི་གདུང་འཚོབ་པའི༔རིག་འཛིན་རྣམས་ཀྱི་དུས་ལ་བབ༔ཕུར་བུ་སྒྲུབ་པའི་གྲོགས་མཛོད་ཅིག༔སློབ་དཔོན་པདྨ་འབྱུང་གནས་ཀྱིས༔རྒྱ་གར་ཙནྡན་ནགས་ཚལ་དུ༔ཇི་ལྟར་རྟགས་བསྟན་བསྙེལ་ལམ་ཅི༔ཕུར་བུ་སྒྲུབ་པའི་གྲོགས་མཛོད་ཅིག༔པཎ་ཆེན་བི་མ་མི་ཏྲ་ཡིས༔གངྒཱ་ལ་ཡི་ཆུ་བོ་ལ༔ཇི་ལྟར་རྟགས༴ཕུར་བུ༴བལ་པོ་ཤཱི་ལ་མཉྫུ་ཡིས༔མན་དྷ་ལ་ཡི་མཁར་གོང་ལ༔ཇི་ལྟར༴ཕུར་བུ༴མཁར་ཆེན་ཡེ་ཤེས་མཚོ་རྒྱལ་གྱིས༔དགུང་གི་ཕོ་རོག་ནག་པོ་ལ༔ཇི་ལྟར༴ཕུར་བུ༴པདྨ་མདོ་སྔགས་གླིང་པ་ཡིས༔སྙན་བརྒྱུད་བཀའ་བབས་བརྙེས་པའི་ཚེ༔ཇི་ལྟར་རྟགས་བསྟན་བསྙེལ་ལམ་ཅི༔ཕུར་བུ་སྒྲུབ་པའི་གྲོགས་མཛོད་ཅིག༔གཞན་ཡང་རིག་འཛིན་གྲུབ་པའི་ཚོགས༔ཕྲིན་ལས་དྲག་རྩལ་ཅན་རྣམས་ཀྱིས༔ཇི་ལྟར༴ཕུར་བུ༴མ་གཡེལ་མ་གཡེལ་རིག་འཛིན་རྣམས༔སྔོན་གྱི་ཐུགས་དམ་རྗེས་དགོངས་ལ༔མཐུ་རྩལ་ནུས་པའི་དཔུང་སྐྱེད་ཅིང་༔བྱིན་གྱིས་བརླབ་ཕྱིར་གཤེགས་སུ་གསོལ༔དེ་ནས་དཀྱིལ་འཁོར་གྱི་ལྷ་ཚོགས་བསྐུལ་བ་ནི། ཧཱུྃ༔ཆོས་ཉིད་གདོད་ནས་སྐྱེ་བ་མེད་པ་ལ༔སྙིང་རྗེ་ཆེན་པོས་སྐྱེ་བའི་སྐུར་བསྟན་པཿདཔལ་ཆེན་རྡོ་རྗེ་གཞོན་ནུ་ཡབ་ཡུམ་དང་༔རིགས་ལྔ་ཡེ་ཤེས་ཀུན་ཏུ་སྣང་བའི་སྤྲིན༔ཁྲོ་བཅུ་ཡབ་ཡུམ་ཁྲ་ཐབས་སྤྲུལ་པ་བཅས༔དུས་ལས་ཡལ་ཡོལ་དབྲི་བཀོལ་མི་མཛད་པ༔ཆོས་དབྱིངས་ཡེ་ཤེས་གསལ་བའི་ངང་ཉིད་ལས༔ཐུགས་དམ་དབང་གིས་ཁྲོས་འཁྲུགས་སྐུར་བཞེངས་ཏེ༔གདུག་ཅན་དགྲ་བགེགས་གཏུམ་པོ་ཕམ་མཛད་ཕྱིར༔འཁོར་བཅས་ཐ་ཚིག་གཉེན་པོའི་དུས་ལ་བབ༔གསོལ་ཡང་མི་དགོངས་བསྐུལ་ཡང་མི་བགྱིད་ན༔ཐུགས་དམ་ཞལ་བཞེས་དམ་བཅའ་བརྫུན་དུ་ཐལ༔དེ་ཕྱིར་ཡེ་ཤེས་ཆེན་པོའི་རྩལ་བསྐྱེད་ལ༔མངོན་སྤྱོད་དམོད་པའི་ཕྲིན་ལས་ཡོངས་གྲུབ་མཛོད༔ཕུར་སྲུང་དམ་ཅན་རྣམས་བསྐུལ་བ་ནི། ཧཱུྃ་བྷྱོ༔སྔོན་ཚེ་སྒྲུབ་པའི་གནས་མཆོག་ནས༔ལྕགས་ཀྱི་སྤྱང་མོ་མགོ་དགུ་མ༔ཟངས་ཀྱི་ཝ་མོ་རྐང་གསུམ་མ༔བསྭེ་ཡི་འཕར་བ་ལྕེ་བརྒྱད་མ༔གཡུ་ཡི་ཁྱི་མོ་རལ་པ་ཅན༔ང་རོ་འབྲུག་ཏུ་ལྡིར་ཞིང་ཟུག༔ཁ་རླངས་སྤྲིན་དུ་འཁྱིལ་ཞིང་འཐིབས༔མིག་ནི་ཉི་མའི་ཟེར་བཞིན་འབར༔བང་ནི་གློག་གིས་འགྲན་མི་ནུས༔སྤུ་ནི་མཚོན་ཆའི་སོ་ལྟར་རྣོ༔དེ་འདྲའི་ཆིབས་ཀྱི་བརྗིད་ཚུལ་ལ༔འཇིགས་པའི་མི་མོ་བཟང་མོ་ཞོན༔གཡས་པས་རྡོ་རྗེ་ཐོད་ཕྲེང་འདྲེན༔གཡོན་པས་རིན་ཆེན་ཕུར་བུ་འདྲིལ༔མུ་ཁ་མཆེད་བཞིའི་དུས་ལ་བབ༔འདིར་སྤྱོན་བཅོལ་བའི་ཕྲིན་ལས་མཛོད༔མ་ཐ་མ་ཐ་བཛྲ༔ཛྭ་ལ་ཛྭ་ལ་བཛྲ༔སུ་རུ་སུ་རུ་བཛྲ༔མུ་རུ་མུ་རུ་བཛྲ༔དགྲ་བགེགས་གནོད་བྱེད་མཱ་ར་ཡ་ཧཱུྃ་ཕཊ༔ཧཱུྃ་བྷྱོ༔བྱིང་བྱེད་མཚོ་ལ་གནས་བཅས་ཤིང་༔རླུང་ནག་འཚུབས་མའི་སྣ་འདྲེན་མ༔དཔལ་ལྡན་ནག་མོ་རེ་མ་ཏི༔སྐུ་མདོག་མཐིང་ནག་འབར་བ་ལ༔མི་ལྤགས་རློན་པ་སྐུ་ལ་གསོལ༔ཕྱག་ན་སྤུ་གྲི་རྣོན་པོ་བསྣམས༔ཆིབས་སུ་དྲེལ་རྟ་རྐང་གསུམ་བཅིབས༔འདིར་སྤྱོན་བཅོལ་བའི་ཕྲིན་ལས་མཛོད༔ཧཱུྃ༔བར་སྣང་ཁམས་སུ་རྟེན་བཅས་ཤིང་༔འབྲུག་དང་གློག་གི་སྣ་འདྲེན་མ༔དཔལ་ལྡན་ནག་མོ་རེ་མ་ཏི༔སྐུ་མདོག་དམར་ནག༴བཙོས་དམར་ལའུ་སྐུ་ལ༴ཁྲག་སྐམ་ལྕགས་ཀྱུ་ཕྱག་ན༴ཆུ་གླང་སྔོན་པོ་ཆིབས་སུ་བཅིབས༔འདིར་སྤྱོན་བཅོལ་བའི༴ཧཱུྃ༔རི་རབ་རྩེ་ལ་རྟེན་བཅས་ཤིང་༔སད་དང་སེར་བའི་སྣ་འདྲེན་མ༔དཔལ་ལྡན་ནག་མོ་རེ་མ་ཛ༔སྐུ་མདོག་སེར་ནག༴བྱ་ཡི་ཐུལ་བ་སྐུ༴ཕྱག་ན་གསེར་གྱི་ཟོར༴ཆིབས་སུ་ཤ་བ་ཡུ་མོ༴འདིར་སྤྱོན༴བྷྱོ༔ས་ཡི་གླིང་དུ་རྟེན་བཅས་ཤིང་༔ཁ་བ་བུ་ཡུག་སྣ་འདྲེན་མ༔དཔལ་ལྡན་ནག་མོ་རེ་མ་ཛུ༔སྐུ་མདོག་ལྗང་ནག༴ཆུ་དར་ཐུལ་པ་སྐུ་ལ༴ཕྱག་ན་བདུད་ཀྱི་ཁྲམ་བམ༴རྔ་མོ་སྔོ་ནག་ཆིབས་སུ༴འདིར་སྤྱོན༴ཧཱུྃ་མ་མ་ཝཱ་ཤཾ་ཀུ་རུ་མ་དྷཾ་ཨེ་ཀ་ར་ཨི་དན་དྷ་ཏི་མ་མ་ཤཱི་གྷྲཾ་ཀཱ་ར་ཡེ་དགྲ་བགེགས་གནོད་བྱེད་མཱ་ར་ཡ་ཧཱུྃ་ཕཊཿཧཱུྃ་བྷྱོ༔བལ་ཡུལ་ཡ་བྱིན་ཡུལ་ལ་བསྟེན༔མར་ཁུའི་མཚོ་ལ༴རྡོ་རྗེ་ཡ་བྱིན་མཐུ་མོ་ཆེ༔སྐུ་མདོག་མཐིང་ནག༴མཐིང་ནག་བེར་ཆེན༴ཕྱག་ན་བདུད་ཞགས་ལྕགས་ཀྱུ༴བདུད་རྟ་ནག་བོ་ཆིབས་སུ༴འདིར་བྱོན༴ཧཱུྃ༔རོང་གི་དེ་བྱིན་ཡུལ་ལ་བསྟེན༔ཞག་གི་མཚོ་ལ་མངའ་ཡང་མཛད༔རྡོ་རྗེ་དེ་བྱིན་རྩལ་མོ་ཆེ༔སྐུ་མདོག་སེར་ནག༴བེར་ཆེན་སེར་ནག་སྐུ་ལ༴གསེར་ཞགས་གསེར་ཕུར༴ཆིབས་སུ་གཟའ་རྟ་སེར་པོ༴འདིར་སྤྱོན༴ཧཱུྃ༔མང་ཡུལ་བསེ་བྱིན་ཡུལ་ལ༴ཁྲག་གི་མཚོ་ལ༴རྡོ་རྗེ་བསེ་བྱིན་འཕྲུལ་མོ་ཆེ༔སྐུ་མདོག་དམར་ནག༴བེར་ཆེན་དམར་ནག༴བཙན་ཞགས་སེང་ལྡེང་ཕུར་བུ༴ཆིབས་སུ་བཙན་རྟ་དམར་པོ༴འདིར་སྤྱོན༴ཧཱུྃ༔སྙེ་ནམ་ཕག་བྱིན་ཡུལ༴འོ་མའི་མཚོ་ལ་མངའ༴རྡོ་རྗེ་ཕག་བྱིན་མཐུ་མོ་ཆེ༔སྐུ་མདོག་སྔོ་ནག་འབར་བ་ལ༔བེར་ཆེན་སྔོ་ནག་སྐུ་ལ་གསོལ༔གཡུ་ཞགས་མཆོང་ཕུར་ཕྱག་ན་བསྣམས༔གཡུ་རྟ་སྔོན་པོ་ཆིབས་སུ་བཅིབས༔འདིར་སྤྱོན་བཅོལ་པའི་ཕྲིན་ལས་མཛོད༔ཀ་ཊ་ཀ་ཊ་ཡེ༔ཛ་ཡེ་བི་ཛ་ཡེ༔ཨ་ཛི་ཏེ་ཨ་པ་རཱ་ཛི་ཏེ་མཱ་ར་སེ་ན་པྲ་མརྡྷ་ནི༔དགྲ་བགེགས་གནོད་བྱེད་མཱ་ར་ཡ་ཧཱུྃ་ཕཊ༔ཅེས་དང་བསྐུལ་མཚམས་སོ་སོར། དམ་རྫས་མཆོད་པ་འདི་བཞེས་ལ༔སྲིད་པའི་ཕུར་བུ་བདག་སྒྲུབ་པས༔བཅོལ་པའི་ཕྲིན་ལས་འགྲུབ་པར་མཛོད༔ཅེས་སྦྱར་ཞིང་སྨན་རཀ་གཏོར་མ་ལ་སྦྲེངས་ཏེ་བསྐུལ་ལོ། །གཉིས་པ་གསེར་སྐྱེམས་ནི། རྃ་ཡྃ་ཁྃ་གིས་སྦྱངས། སྟོང་པའི་ངང་ལས་བྷྲཱུྃ་ལས་རིན་པོ་ཆེའི་སྣོད་དུ་ཨོཾ་ཨཱཿཧཱུྃ་ལས་གསེར་སྐྱེམས་ཁ་དོག་དྲི་རོ་ནུས་པ་ཕུན་སུམ་ཚོགས་པར་གྱུར༔ཧཱུྃ༔དཀོན་མཆོག་རིན་ཆེན་གསུམ་དང་རྩ་བ་གསུམ༔ཁྱད་པར་ཕྲིན་ལས་ཕུར་པའི་ལྷ་ཚོགས་རྣམས༔གསེར་སྐྱེམས་བདུད་རྩིའི་མཆོད་པ་འདི་བཞེས་ལ༔རྣལ་འབྱོར་བདག་གི་མཐུ་དང་དཔུང་བསྐྱེད་ཅིག༔ཕོ་རྒྱུད་མོ་རྒྱུད་མ་ནིང་དྲེགས་པའི་སྡེ༔མ་མོ་མཁའ་འགྲོ་ཞིང་སྐྱོང་གནས་ཉུལ་ཀུན༔གསེར་སྐྱེམས་བདུད་རྩིའི༴རྣལ་འབྱོར་བདག་གི༴ལོ་ཟླ་ཞག་དུས་སྤར་སྨེ་ཚེས་ཀྱི་བདག༔ཡུལ་ལྷ་གཞི་བདག་མཐུ་རྩལ་ལྡན་པ་ཀུན༔གསེར་སྐྱེམས༴རྣལ་འབྱོར༴གསུམ་པ་གཟུ་དཔང་ནི། ཧཱུྃ༔བདག་ནི་རྣལ་འབྱོར་སྒྲུབ་པ་པོས༔རྡོ་རྗེ་ཐེག་པའི་བསྟན་པ་ལ༔མི་ཕྱེད་དད་པས་རབ་ཞུགས་ཏེ༔སྒྲུབ་པ་སྙིང་པོར་ལེན་པ་དང་༔ཀློག་དང་སྤོང་བའི་སྡེ་བཙུགས་ཤིང་༔ཐོས་བསམ་བསྟན་པ་བཙུགས་པ་ལ༔དགྲ་དང་བགེགས་ཀྱི་བར་ཆད་བྱུང་༔མ་གཡེལ་དྲག་པོའི་ལས་མཛོད་ཅིག༔ད་དུས་བསྐལ་པའི་སྙིགས་མ་ལ༔རྣལ་འབྱོར་མགོན་སྐྱབས་མ་མཆིས་པས༔ལྷ་དང་སྲུང་མ་གྲོགས་ལ་བྱོན༔བདེན་རྫུན་གཉིས་ཀྱི་དཔང་པོ་མཛོད༔བདག་ནི་མ་ཉེས་མ་ལེན་ནོ༔མ་ཡོ་མ་བཅོས་གཟུ་དང་དཔང་༔དམ་ཉམས་དགྲ་བོ་སྡིག་ཆེན་གྱིས༔ལྷ་དང་སློབ་དཔོན་བརྙས་པ་དང་༔རྡོ་རྗེའི་མཆེད་ལ་འཁུ་བ་དང་༔སྲུང་མ་རྣམས་ལ་མཐུ་མེད་ཟེར༔སངས་རྒྱས་བསྟན་པ་བཤིགས་པ་དང་༔སེམས་ཅན་ཡོངས་ལ་འཚེ་བ་དང་༔ཆོས་འཁོར་སྲིད་ལ་རྔམས་པ་དང་༔དགེ་འདུན་སྡེ་ལ་འཚེ་བ་དང་༔བསྟན་པའི་གཞི་ལ་ཕྲག་དོག་བྱས༔མི་དགེ་བཅུ་ནི་དང་ལེན་པའི༔དམ་ཉམས་སྡིག་ཅན་དགྲ་བོ་འདི༔མྱུར་དུ་བསྒྲལ་བར་མ་བྱས་ན༔སྙིང་པོའི་སྒྲུབ་པ་བཤོལ་ལ་ཐུག༔སངས་རྒྱས་བསྟན་པ་འཇིག་ལ་ཉེ༔ད་ནི་ལྷ་དང་སྲུང་མ་རྣམས༔མངོན་སྤྱོད་དྲག་པོའི་ལས་ལ་བསྐུལ༔མ་གཡེལ་དྲག་པོའི་ཕྲིན་ལས་མཛོད༔གཉིས་པ་བར་དུ་བྱ་བའི་ལས་ལ། དམིགས་བྱ་བསྐྱེད་འགུགས། སྒྲོལ་ཆོག་དངོས། ཐུགས་དམ་བསྐུལ་བ། བཟློག་པའི་ལས་བཅོལ་བ་དང་བཞི་ལས། དང་པོ་ནི། ཨེ་ཡཾ་ཛྭ་ལ་རཾ། །རང་གི་མདུན་དུ་གནམ་ལྕགས་ཀྱི་བྲུབ་ཁུང་བང་རིམ་དགུ་པ། ཁ་ཁྱེར་དོག་ཅིང་གཏིང་ཟབ་པ། འོག་གཞི་གསེར་གྱི་ས་གཞི་ལ་ཐུག་པ། མཚོན་ཆ་སྣ་ཚོགས་ཀྱི་ཆར་འབེབས་པའི་ཕྱི་རོལ་དུ་ཕུར་སྲུང་དམ་ཅན་རྣམས་ལས་ལ་རྔམས་པ། དེའི་ནང་དུ་ནྲྀ་ཏྲི་ལས་གནོད་བྱེད་དགྲ་བགེགས་འདུས་པའི་ངོ་བོ་ནག་ལ་ཧམ་པ། རྐང་ལག་ལྕགས་སྒྲོག་གིས་བསྡམས་པ། བུ་ག་དགུ་ནས་ཁྲག་འཛག་པ། མིག་ཤི་མིག །འོ་དོད་ལྷང་ལྷང་འབོད་པ་ཞིག་ཏུ་གྱུར། གཡབ་དྲིལ་འགུགས་རྒྱ་བཅས། ན་མོ། རིག་འཛིན་རྩ་བརྒྱུད་ཀྱི་དཔལ་ལྡན་བླ་མ་དམ་པ་རྣམས་ཀྱི་བཀའ་བདེན་པ་དང་། སངས་རྒྱས་ཀྱི་བཀའ༴ཆོས་ཀྱི་བཀའ༴དགེ་འདུན་གྱི་བཀའ༴གསང་སྔགས་དང་རིག་སྔགས་དང་། གཟུངས་སྔགས་དང་སྙིང་པོ་དང་ཕྱག་རྒྱ་དང་ཏིང་ངེ་འཛིན་གྱི་བདེན་པ་དང་། ཆོས་ཉིད་གདོད་ནས་སྟོངས་ཀྱང་ཆོས་ཅན་རྒྱུ་འབྲས་བསླུ་བ་མེད་པའི་བདེན་པ་དང་། ཁྱད་པར་དུ་བཅོམ་ལྡན་འདས་དཔལ་ཆེན་རྡོ་རྗེ་གཞོན་ནུ་ཕྲིན་ལས་ཕུར་པ་རོལ་པའི་དཀྱིལ་འཁོར་གྱི་ལྷ་ཚོགས་བཀའ་སྡོད་དམ་ཅན་རྒྱ་མཚོའི་ཚོགས་དང་བཅས་པ་རྣམས་ཀྱི་བཀའ་བདེན་པ་དང་། བདེན་པ་ཆེན་པོའི་མཐུ་ལ་བརྟེན་ནས་བསྟན་དང་འགྲོ་བའི་སྤྱི་དགྲ། ཁྱད་པར་རིག་པ་འཛིན་པ་བདག་ཅག་ཡོན་མཆོད་འཁོར་དང་བཅས་པ་རྣམས་ལ་སྔ་དགྲ་ལག་གིས་བདར་བ། ཕྱི་དགྲ་ཡིད་ལ་སེམས་པ། ད་དགྲ་ཐད་དུ་འཛུགས་པའི་གཟུགས་ཅན་སྡང་བའི་དགྲ་དང་། གཟུགས་མེད་གནོད་བྱེད་བགེགས་ཀྱི་ཚོགས་དང་བཅས་པ་སྲིད་པ་གསུམ་གར་གནས་གར་བྲོས་ཀྱང་སྐད་ཅིག་ཡུད་ཙམ་གྱིས་དམིགས་པའི་རྟེན་འདི་ལ་ཁུག་ཅིག །ཨོཾ་བཛྲ་ཀཱི་ལི་ཀཱི་ལ་ཡ་དགྲ་བགེགས་གནོད་བྱེད་ཛཿཧཱུྃ་བྃ་ཧོཿཤྲཱི་གྷྲཾ་ཨཱ་ན་ཡ་ཧཱུྃ་ཕཊཿལན་གསུམ་གྱིས་བཀུག་སྟེ། བཛྲ་ཨཾ་ཀུ་ཤ་ཛཿབཛྲ་པཱ་ཤ་ཧཱུྃ༔བཛྲ་སྥོ་ཊ་བྃཿབཛྲ་གྷནྜེ་ཧོཿཔྲ་བེ་ཤ་ཡ་ཕཊ༔ཨཱ་བེ་ཤ་ཡ་ཨཱཿཞེས་ཕྱག་རྒྱ་བཞིའི་དགུག་གཞུག་བཅིངས་མྱོས་དབྱེ་དབབ་རྣམས་བྱ། གཉིས་པ་བསྒྲལ་བ་དངོས་ལ། རིག་པ་མཆོག་གི་རྒྱུད་ལས། ལྷ་དཔྲལ་གཟུགས་ལ་དབབ་པ་དང་། །བྱད་དུ་གཞུག་དང་སྨྱོ་རུ་གཞུག །རྡུལ་དུ་བརླག་དང་ཞལ་དུ་བསྟབས། །དེ་ལའང་ཕོ་ཉ་འཕྱང་སྔགས་རྫས། །ཏིང་འཛིན་དམོད་པས་ལས་རྫོགས་བྱ། །ཞེས་འབྱུང་བ་ལྟར་གབ་པའི་སྔགས་དྲུག་གི་དགོངས་པས་བསྒྲལ་བའི་ལས་དྲུག །དེ་རེ་རེ་ལའང་ནང་གསེས་དྲུག་དྲུག་ཏུ་གསུངས་པ་སྙན་བརྒྱུད་གཏེར་གཞུང་དཀྱུས་སུ་བབ་དྲུག་གིས་བསྐུལ་བ་དང་། བྱད་དུ་བཅུག་ཅིང་ལྷ་དབྱེ་དང་། སྤུ་གྲིའི་སྔགས་དང་དམོད་པ་གདགས༔ཞེས་པའི་དོན་གྲུབ་པའི་རིག་འཛིན་རྣམས་ཀྱི་མན་ངག་གིས་ཅུང་ཟད་རྒྱས་པར་བཀྲལ་བ་ལ། དང་པོ་ལྷ་དང་ཕྲལ་བ་ལའང་དྲུག་གི། ཕོ་ཉ་བསྐུལ་བ་ནི། ཧཱུྃ༔དམ་ཚིག་ཆེན་པོའི་དུས་ལ་བབ༔ཁྱོད་ཀྱི་དམ་ཚིག་དུས་ལ་བབ༔མཐུ་རྩལ་ཕྱུང་བའི་དུས་ལ་བབ༔དངོས་གྲུབ་བར་ཆད་བྱེད་པའི་བགེགས༔གདུག་ཅིང་སྡང་སེམས་ལྡན་པ་རྣམས༔འཕྱང་ནི། གཏོགས་ཤིག་གྲོགས་དང་ཕྲལ་བར་གྱིས༔སྔགས་ནི། ཨོཾ་བཛྲ་ཀཱི་ལི་ཀཱི་ལ་ཡ་དགྲ་བགེགས་ཧ་ས་ཡ་ར་ཧ་ས་ཡ་ར་ཧྲཱིཿདཎྜ་ཧཱུྃ་ཕཊ༔དབྱེ་རྫས་བདུག །བྱ་འུག་གི་སྒྲོས་བྱ་བ། དཀྱིལ་འཁོར་ལྷ་ཚོགས་དང་རྡོ་རྗེ་ལེགས་པ་འགོང་པོ་འཁོར་དང་བཅས་པས་ལྷ་དང་ཕྲལ་བར་བསམས། དགྲ་བོ་སྐྱོབས་པའི་ལྷ་གཉིས་དང་ཕྲལ་བར་གྱུར་ཅིག །ཅེས་དམོད་བོར། གཉིས་པ་གཟུགས་དབབ་ནི། སྔ་མ་ལྟར་དྲུག་རེ་འོག་མ་རྣམས་ལའང་གྲེ། ཧཱུྃ༔སྤྲུལ་པ་ཆེན་པོའི་དུས་ལ་བབ༔མཐུ་རྩལ་ཕྱུང་བའི་དུས་ལ་བབ༔དངོས་གྲུབ་བར་ཆད་བྱེད་པའི་བགེགས༔གདུག་ཅིང་སྡང་སེམས་ལྡན་པ་རྣམས༔ཕོབས་ཤིག་རྣམ་པར་གཟིར་བར་གྱིས༔ཨོཾ་བཛྲ་ཀཱི་ལི་ཀཱི་ལ་ཡ་དགྲ་བགེགས་ཨཱ་ཝེ་ཤ་ཡ་ཨཱ་ཝེ་ཤ་ཡ་ཧཱུྃ་ཕཊ༔ཡུངས་དཀར་གྱིས་བྲབ། དཀྱིལ་འཁོར་གྱི་ལྷ་ཚོགས་དང་ཀླུ་ཆེན་འཇོག་པོ་འཁོར་དང་བཅས་པས་རྣམ་ཤེས་བཀུག་ནས་བསྟིམ་པར་བསམས། དགྲ་བོའི་རྣམ་ཤེས་ལིང་ག་ལ་ཐིམ་པར་གྱུར་ཅིག །གསུམ་པ་བྱད་དུ་གཞུག་པ་ནི། ཧཱུྃ༔ཕྱག་བརྙན་ཆེན་པོའི་དུས་ལ་བབ༔མཐུ་རྩལ་ཕྱུང་བའི༴དངོས་གྲུབ་བར་ཆད༴གདུག་ཅིང་༴ཟུངས་ཤིག་རྒྱོབ་ཅིག་རྣམ་པར་ཆིངས༔ཨོཾ་བཛྲ་ཀཱི་ལི་ཀཱི་ལ་ཡ་དགྲ་བགེགས་སརྦ་ཤཱི་གྷྲཾ་ཨ་ན་ཡ་ཧཱུྃ་ཕཊ༔བྱད་ཐག་གིས་བཅིངས། དཀྱིལ་འཁོར་གྱི་ལྷ་ཚོགས་དང་སྲོག་བདག་སྒྲོལ་གིང་འཁོར་དང་བཅས་པས་དགྲ་བོ་བཅིངས་པར་བསམས། དགྲ་བགེགས་གནོད་བྱེད་འདི་ཆིངས་ཤིག་སྡོམས་ཤིག༔བཞི་པ་སྨྱོ་རུ་གཞུག་པ་ནི། ཧཱུྃ༔ཤྭ་ན་མུ་ཁའི་དུས་ལ་བབ༔མཐུ་རྩལ་ཕྱུང་༴དངོས་གྲུབ་བར་ཆད༴གདུག་ཅིང་༴རིངས་པར་ཁུག་ལ་སྨྲར་ཆུག་ཅིག༔ཨོཾ་བཛྲ་ཀཱི་ལི་ཀཱི་ལ་ཡ་དགྲ་བགེགས་ཛྭ་ལ་པ་ཡ་ཛྭ་ལ་པ་ཡ་ཧཱུྃ་ཕཊ༔དུག་སྣས་བྲབ། དཀྱིལ་འཁོར་གྱི་ལྷ་ཚོགས་དང་ཐེའུ་རང་འཁོར་དང་བཅས་པས་དགྲ་བགེགས་སེམས་སྨྱོ་རུ་བཅུག་པར་བསམས། དགྲ་བགེགས་སྨྱོ་འབོག་དྲན་པ་ཉམས་པར་གྱུར་ཅིག །ལྔ་པ་རྡུལ་དུ་བརླག་པའི་ཁོངས་སུ་སྤུ་གྲི་ཆིག་ཤུར་གྱི་གདབ་ལས་འབྱུང་བས། བསྒྲལ་ཕུར་ཐོགས་ལ། བདག་དཔལ་ཆེན་པོ། ཕུར་པ་སྲས་མཆོག །ལིང་ག་དགྲ་བགེགས་དངོས་སུ་གསལ་བའི་སྙིང་གར་ཚེ་སྲོག་གི་རྟེན་ནྲྀ་ཏྲི་དང་བཅས་གསལ། ཕུར་པའི་དབལ་རྩེ་ཨ་དཀར་པོའི་འོད་ཀྱིས་དམིགས་བྱའི་སྒྲིབ་གཉིས་བག་ཆགས་དང་བཅས་པ་སྦྱངས། སྲོག་རྟེན་ལ་རེག་པ་ཙམ་གྱིས་སྒོ་ལྔའི་རྣམ་ཤེས་དབལ་རྩེར་བསྡུས། ཉོན་ཡིད་རྩད་བཅད། དྭངས་མ་ལྔ་འདུས་ཀྱི་ཚེ་བསོད་ཐམས་ཅད་འོད་དཀར་པོའི་རྣམ་པར་བསྡུས་ནས་རང་ལ་ཐིམ། ཀུན་གཞིའི་རྣམ་ཤེས་ཨ་དཀར་པོའི་རྣམ་པ་ཕུར་རྩེས་ལིང་གིས་བཏེགས་ནས་དཔལ་ཆེན་པོའི་ཐུགས་ཀར་ཐིམ། ཕུར་བུའི་དབལ་ལས་མཚོན་ཆའི་ཆར་བབ་པས་བག་ཆགས་ཀྱི་གཟུགས་ཕུང་དུམ་བུར་གཏུབས་པར་བསམས་ལ། ཧཱུྃ༔འདོད་ཁམས་གཟུགས་ཁམས་གཟུགས་མེད་ཁམས༔སྐུ་གསུང་ཐུགས་ཀྱི་དབྱིངས་སུ་རྫོགས༔ཡེ་ཤེས་གསུམ་གྱི་སྲོག་ལྡན་པས༔དུག་གསུམ་རྩད་གཅོད་ཀཱི་ལ་ཡ༔འདྲིལ་ནི་རྡོ་རྗེ་གཞོན་ནུས་འདྲིལ༔དམིགས་པ་དགྲ་དང་བགེགས་ལ་གཏད༔ལས་ནི་ཚེ་བསོད་རང་ལ་བསྟིམ༔རྣམ་ཤེས་ཆོས་ཀྱི་དབྱིངས་སུ་སྤར༔གཟུགས་ཕུང་ཐལ་བའི་རྡུལ་དུ་བརླག༔འབྲས་བུ་ལས་ངན་རྒྱན་བཅད་དེ༔སངས་རྒྱས་རྣམས་ཀྱི་སྲས་སུ་བསྐྱེད༔མངོན་སྤྱོད་ཕྲིན་ལས་ཡོངས་རྫོགས་མཛོད༔ཨོཾ་བཛྲ་ཀཱི་ལི་ཀཱི་ལ་ཡ་སརྦ་བིགྷྣཱན་བྃ་ཧཱུྃ་ཕཊ༔དགྲ་བགེགས་ཙིཏྟ་མཱ་ར་ཡ་ཧཱུྃ་ཕཊ༔རྦད་ཐུམ་རི་ལི་ལི༔ཞེས་བརྗོད་དེ་ཚེ་ཁྲུས་ཀྱི་དགོངས་པ་དང་ལྡན་པས་བརྟེན་པ་བསྒྲལ། དྲག་སྔགས་སྤུ་གྲིའི་ཐུན་རྫས་ཀྱིས་བྲབ། རལ་གྲིས་གཏུབ། རྟེན་གཞི་བག་ཆགས་ཀྱི་ཕུང་པོ་རྒྱུན་བཅད་པའི་ཕྱིར་རྡུལ་དུ་བརླག་པ་དངོས་ནི། ཧཱུྃ༔ས་བདག་ཆེན་པོའི་དུས༴མཐུ་རྩལ་ཕྱུང་༴དངོས་གྲུབ་བར་ཆད༴གདུག་ཅིང་༴ལུས་ངག་རྡུལ་ཕྲན་བཞིན་དུ་རློག༔ཨོཾ་བཛྲ་ཀཱི་ལི་ཀཱི་ལ་ཡ་དགྲ་བགེགས་ད་དྷ་ཡ་དྷ་ཡ་ཧཱུྃ་ཕཊ༔ཐོ་གཏུན་གྱིས་བརྡུང་སྟེ། དཀྱིལ་འཁོར་གྱི་ལྷ་ཚོགས་དང་ལྷ་བདུད་རྣམ་རོལ་འཁོར་དང་བཅས་པས་དགྲ་བགེགས་རྡུལ་དུ་བརླག་པར་གྱུར། དགྲ་བགེགས་ཐལ་བའི་རྡུལ་དུ་རློགས་ཤིག༔དྲུག་པ་ཞལ་དུ་སྟོབས་པ་ནི། ཧཱུྃ༔བདག་ཉིད་ཆེན་པོའི༴མཐུ་རྩལ་ཕྱུང་༴དངོས་གྲུབ་བར་ཆད༴གདུག་ཅིང་༴ང་ཡི་དབང་དུ་གྱུར་ནས་ཀྱང་༔བསྒོ་བའི་བཀའ་ལ་ཉན་པར་གྱིས༔ཨོཾ་བཛྲ་ཀཱི་ལི་ཀཱི་ལ་ཡ་དགྲ་བགེགས་བྷིནྡྷ་ཡ་བྷིནྡྷ་ཡ་ཧཱུྃ་ཕཊཿཧོམ་གཟར་གྱིས་ལིང་རོ་བསྟབ་ལ། དཀྱིལ་འཁོར་གྱི་ལྷ་ཚོགས་དང་རེ་མ་ཏི་འཁོར་དང་བཅས་པས་དགྲ་བགེགས་སྟོབས་པར་གྱུར༔དགྲ་བགེགས་ཤ་ཁྲག་ལྷག་མ་མེད་པར་རོལ་ཅིག༔སླར་ཡང་ལིང་རོ་རྣམས་བདུད་རྩིར་སྦར་བ་ཞལ་དུ་སྟོབས་པ་ནི། ཧཱུྃ་བྷྱོ༔གནམ་ས་ཙམ་གྱི་ཞལ་གདངས་ལ༔གངས་རི་ཙམ་གྱི་མཆེ་བ་གཙིགས༔གློག་དམར་འགྱུ་འདྲའི་ལྗགས་བརྐྱང་སྟེ༔ཉམས་པ་བདུན་ལྡན་དགྲ་བོ་རོལ༔ཡེ་ཤེས་ཆེན་པོའི་གཟི་བྱིན་བསྐྱེད༔བདེ་བ་ཆེན་པོའི་རྩལ་དང་བཅས༔དབྱིངས་རིག་གཉིས་སུ་མེད་པའི་ངང་༔མངོན་སྤྱོད་ཕྲིན་ལས་མཐར་ཕྱིན་མཛོད༔ས་མ་ཡ་ཧོ་ཧོ་ཧོ༔ཨ་ཧཾ་མ་ཧཱ་སུ་ཁ་ཧོ༔ཉིན་ཐ་མར་ཤོག་ལིང་ཡོད་ན་ཧོམ་དུ་བསྲེགས། སྤྲོ་ན་དྲག་པོའི་སྦྱིན་བསྲེགས་ཀྱང་བྱ། དེ་ལྟར་བསྒྲལ་བའི་ཤ་རུས་ཆ་གཅིག་གཏོར་མར་བསྟབས། ཆ་གཅིག་ཁྲག་སྐྱེམས་དང་སྦྱར་ཏེ་བཟློག་བསྐུལ་སྐབས་འབུལ་རྒྱུ་འཇོག །ཆ་གཅིག་ལྷག་གཏོར་གཙང་དམེ་ལ་བསྲེ་དགོས། སྐབས་འདིར་ཚོགས་ལ་རོལ། ལྷག་མ་བཏང་བའི་བར་ལས་བྱང་ལྟར་རོ། །གསུམ་པ་སླར་ཡང་ཐུགས་དམ་བསྐུལ་བ་ནི། ཧཱུྃ་ཧཱུྃ་ཧཱུྃ༔བཞེངས་ཤིག་རྡོ་རྗེ་གཞོན་ནུའི་ཚོགས༔དབྱིངས་ལས་སྐྱེ་བ་མ་མཆིས་ཀྱང་༔རིག་པ་རང་སྣང་རོལ་པའི་རྩལ༔དྲག་ཤུལ་ཆེན་པོའི་གཟི་བྱིན་བསྐྱེད༔དགྲ་བགེགས་ཤ་ཁྲག་རུས་པའི་ཚོགས༔དགྱེས་པའི་གད་མོ་དང་བཅས་བཞེས༔འབར་བ་མཆོག་གི་ཆོ་འཕྲུལ་གྱིས༔ནག་ཕྱོགས་དགྲ་བགེགས་རྩད་ནས་ཆོད༔རྣལ་འབྱོར་བདག་ཅག་འཁོར་བཅས་ལ༔ཕས་རྒོལ་རྦོད་གཏོང་དམོད་པའི་མཚོན༔ཟློག་གཟིར་ཕྲིན་ལས་དུས་ལ་བབ༔མ་གཡེལ་མ་གཡེལ་ཡི་དམ་ལྷ༔བཞི་པ་བཟློག་པའི་ཕྲིན་ལས་དངོས་ནི། ཧཱུྃ་བྷྱོ༔ཤིན་ཏུ་རྣམ་དག་ཡེ་ཤེས་ངང་༔སྙིང་རྗེའི་སྐུར་ཤར་ཧེ་རུ་ཀ༔བཅོམ་ལྡན་རྡོ་རྗེ་གཞོན་ནུ་ནི༔ཤེས་རབ་ཡུམ་དང་མཉམ་སྦྱོར་བས༔གདོད་མའི་བདེ་གཤེགས་སྙིང་པོ་ལས༔གློ་བུར་རྟོག་པས་བཏགས་པ་ཡི༔འདོད་ཆགས་ཞེ་སྡང་གཏི་མུག་ཚོགས༔རྣམ་པར་འགྱུར་བས་བྱུང་བ་ཡི༔ནད་རིགས་བཞི་བརྒྱ་རྩ་བཞི་ཟློག༔འབར་གཡོ་འཐིབས་པ་ལས་བྱུང་བའི༔གདོན་རིགས་སུམ་བརྒྱ་དྲུག་ཅུ་ཟློག༔གཟུང་ཡུལ་ཞེན་པ་ལས་བྱུང་བའི༔ས་ཆུ་མེ་རླུང་གཡོ་འཁྲུགས་ཟློག༔འཛིན་པའི་ང་བདག་ལས་བྱུང་བའི༔རྩ་དང་རླུང་གི་ཆོ་འཕྲུལ་ཟློག༔གཉིས་མེད་ཡེ་ཤེས་འཁྲུལ་པའི་རྩལ༔ཀུན་བརྟག་སེམས་ཀྱི་བག་ཆགས་ཟློག༔སྣ་ཚོགས་རྟོག་པའི་གཞན་དབང་ཅན༔སྡེ་བརྒྱད་གདུག་པའི་གཡོ་འཁྲུགས་ཟློག༔བཟློག་གོ་དམར་ཆེན་གཏོར་མས་ཟློག༔མི་མཐུན་ཐམས་ཅད་དབྱིངས་སུ་ཟློགབསྒྱུར་རོ་ལྟས་ངན་དགྲ་ལ་བསྒྱུར༔ཡེ་ཤེས་ཆེན་པོ་མཐར་ཕྱིན་མཛོད༔ཧཱུྃ་བྷྱོ༔མེ་ལོང་ཡེ་ཤེས་ངང་ཉིད་ལས༔བཅོམ་ལྡན་བཛྲ་ཀཱི་ལ་ཡ༔གཙོ་འཁོར་སྤྲུལ་པ་ཡང་སྤྲུལ་བཅས༔ཐོགས་མེད་ཕྲིན་ལས་རྩལ་ཕྱུངས་ལ༔ཉོན་མོངས་ཞེ་སྡང་ལས་བྱུང་བའི༔མི་མཐུན་འགལ་རྐྱེན་བར་ཆད་ཟློག༔གདོད་མའི་བདེ་གཤེགས་སྙིང་པོ་ལས༔སོགས་འགྲེས་སྦྱར། ཧཱུྃ་བྷྱོ༔མཉམ་ཉིད་ཡེ་ཤེས་ངང་ཉིད་ལས༔བཅོམ་ལྡན་རཏྣ་ཀཱི་ལ་ཡ༔གཙོ་འཁོར་སྤྲུལ་པ་ཡང་སྤྲུལ་བཅས༔ཐོགས་མེད་ཕྲིན་ལས་རྩལ་ཕྱུངས་ལ༔ཉོན་མོངས་ང་རྒྱལ་ལས་བྱུང་བའི༔མི་མཐུན་འགལ་རྐྱེན་བར་ཆད་ཟློག༔གདོད་མའི་སོགས། ཧཱུྃ་བྷྱོཿསོར་རྟོགས་ཡེ་ཤེས་ངང་ཉིད་ལས༔བཅོམ་ལྡན་པདྨ་ཀཱི་ལ་ཡ༔གཙོ་འཁོར་སྤྲུལ་པ་ཡང་སྤྲུལ་བཅས༔ཐོགས་མེད་ཕྲིན་ལས་རྩལ་ཕྱུངས་ལ༔ཉོན་མོངས་འདོད་ཆགས་ལས་བྱུང་བའི༔མི་མཐུན་འགལ་རྐྱེན་བར་ཆད་ཟློག༔གདོད་མའི་སོགས། ཧཱུྃ་བྷྱོ༔བྱ་གྲུབ་ཡེ་ཤེས་ངང་ཉིད་ལས༔བཅོམ་ལྡན་ཀརྨ་ཀཱི་ལ་ཡ༔གཙོ་འཁོར་སྤྲུལ་པ་ཡང་སྤྲུལ་བཅས༔ཐོགས་མེད་ཕྲིན་ལས་རྩལ་ཕྱུངས་ལ༔ཉོན་མོངས་ཕྲག་དོག་ལས་བྱུང་བའི༔མི་མཐུན་འགལ་རྐྱེན་བར་ཆད་ཟློག༔གདོད་མའི་སོགས། ཧཱུྃ་བྷྱོ༔མི་དགེ་བཅུ་པོ་གནས་དག་ཅིང་༔དགེ་བ་བཅུ་པོ་གནས་གྱུར་པ༔ཁྲོ་བཅུ་ཁྲ་ཕྱག་འཁོར་བཅས་ཀྱིས༔རྒྱུ་འབྲས་འཆོལ་བར་སྤྱོད་པ་ཟློག༔གདོད་མའི་བདེ་གཤེགས་སོགས། ཧཱུྃ་བྷྱོ༔རང་བྱུང་ཡེ་ཤེས་གཅིག་ཉིད་ལས༔དུ་མའི་གར་གྱིས་རྣམ་འཕྲུལ་པ༔སྒོ་མ་སྲུང་མར་བཅས་པ་ཡིས༔སྣ་ཚོགས་རྟོག་པ་ཐམས་ཅད་ཟློག༔གདོད་མའི་སོགས། ཨོཾ་བཛྲ་ཀཱི་ལི་ཀཱི་ལ་ཡ་སརྦ་བིགྷྣཱན་བྃ་ཧཱུྃ་ཕཊ༔རྦོད་ཟོར་སརྦ་ཨ་པ་ཀ་ར་བྷྱོ་བྷྱོ་ཟློག་ཟློག་རྦད་ནན༔ཅེས་དང་། གཞན་ཡང་། བྷྱོ༔གཞན་ཡང་ཟློག་ཅིང་བསྒྱུར་བ་ནི༔རྣལ་འབྱོར་བདག་ཅག་འཁོར་བཅས་ལ༔གནོད་ཅིང་བར་དུ་གཅོད་པ་ཡི༔ལྟས་ངན་བརྒྱད་ཅུ་རྩ་བཞི་ཟློག༔ཡེ་འདྲོགས་སུམ་བརྒྱ་དྲུག་ཅུ་ཟློག༔དུས་མིན་འཆི་དང་འཇིགས་བརྒྱད་ཟློག༔གློ་བུར་བདུན་བརྒྱ་ཉི་ཤུ་ཟློག༔བགེགས་རིགས་སྟོང་ཕྲག་བརྒྱད་ཅུ་ཟློག༔གདོན་རིགས་སྟོང་ཕྲག་བཅོ་བརྒྱད་ཟློག༔སྐེག་ཆེན་སུམ་བརྒྱ་དྲུག་ཅུ་ཟློག༔ལྷ་ཆེན་དྲག་པོའི་གདུག་རྩུབ་ཟློག༔ལྷ་མ་ཡིན་གྱི་སྒྱུ་ཐབས་ཟློག༔མགོན་པོའི་སྤར་བུ་བསྐོར་བ་ཟློག༔གཤིན་རྗེའི་འཁྲུལ་འཁོར་བཅས་པ་ཟློག༔དྲང་སྲོང་བྲམ་ཟེའི་དམོད་པ་ཟློག༔གཟའ་ཡི་ཀིང་ཀང་འཕེན་པ་ཟློག༔བཙན་ནད་གཟེར་ཁ་གཏོང་བ་ཟློག༔ས་བདག་ཀླུ་ཡི་མཛེ་ནད་ཟློག༔བནྡེས་འབུམ་བསྐོར་བྱེད་པ་ཟློག༔སྔགས་པས་སྔགས་ཟོར་འཕེན་པ་ཟློག༔བོན་གྱིས་ཛོ་དམར་འཕེན་པ་ཟློག༔མུ་སྟེགས་ངན་སྔགས་བྱེད་པ་ཟློག༔བྱད་ཕུར་རྦོད་གཏོང་ཟུག་པ་ཟློག༔མནན་གཏད་སྲེག་འཕང་བྱེད་པ་ཟློག༔མོ་རྩིས་རྨི་ལམ་མཚན་ངན་ཟློག༔སྔ་ཞགས་མདའ་ལྟར་འཕེན་པ་ཟློག༔ཕྱི་ཞགས་གྲུ་གུར་འཐུལ་བ་ཟློག༔མི་མཐུན་གནོད་པའི་ཕྱོགས་ཀུན་ཟློག༔བཟློག་གོ་དམར་ཆེན་གཏོར་མས་ཟློག༔བསྒྱུར་རོ་ཕུར་བུའི་མཐུ་ཡིས་བསྒྱུར༔ཟོར་རོ་དགྲ་དང་བགེགས་ལ་ཟོར༔བཅོམ་ལྡན་རྡོ་རྗེ་ཕུར་པའི་ཚོགས༔དམ་རྫས་མཆོད་པ་འདི་བཞེས་ལ༔བྱད་དང་རྦོད་གཏོང་བསྒྱུར་བ་དང་༔བཅོལ་པའི་ཕྲིན་ལས་འགྲུབ་པར་མཛོད༔ཨོཾ་བཛྲ་ཀཱི་ལི་ཀཱི་ལ་ཡ་ཧཱུྃ་ཧཱུྃ༔བདུད་པྲ་མཱ་ར་ཡ་རྦད་ནན༔ཁ་ལ་ཛ་མ་ལི་རྦད་ནན༔ར་ཙ་དུ་ལིང་ཤག་རྦད་ནན༔ཤིག་ཤིག་དུམ་དུམ་རྦད་ནན༔ཚལ་པ་ཚལ་པ་རྦད་ནན༔ཁྲོ་ཁྲོ་བྷྱོ་རྦད་ནན༔རྨུག་རྨུག་རྦད་ནན༔ཏིར་ཏིར་རྦད་ནན༔ཚལ་ཚལ་རྦད་ནན༔བཟློག་པའི་ཕྲིན་ལས་བསྐུལ། གལ་ཆེན་བཟློག་སྔགས་ཀྱང་གྲངས་བསག་གོ། གཏོར་བཟློག་ཞག་གྲངས་བྱེད་ན་འདི་ནས་འོག་ཏུ་འབྱུང་བའི་ཐུན་གཏོར་བསྐུལ་བཅས་དང་། ཆོས་སྐྱོང་གི་གཏོར་འབུལ། ཆད་བརྟན་སོགས་ལས་བྱང་ལྟར་མཐར་དབྱུངས་དགོས་སོ། གསུམ་པ་རྗེས་ཀྱི་བྱ་བའི་ལས་ལ། ཡེ་ཤེས་གཤེགས་ཤིང་ཟོར་བསྒྲུབ་པ། ཟོར་ལམ་བསལ་བ། མཐུ་དཔུང་བསྐྱེད་པ། ཟོར་བསྐུལ་བ། ཟོར་འཕང་བ། ཟོར་རྗེས་གཅོད་པ་དང་དྲུག་ལས། དང་པོ་ནི། ཉིན་ཐ་མ་ལ། སྤྲོ་ན་སློབ་དཔོན་བདུད་ཆས་སུ་ཞུགས། གཏོར་མའི་ལྷ་ཚོགས་ལ་མཆོད་བསྟོད་ནོངས་པ་བཤགས་ཏེ། ཟོར་དཀྱིལ་གྱི་སྤྲུལ་གཞི་ཡེ་ཤེས་ཀྱི་འཁོར་ལོ་ནམ་མཁར་འདེགས། སྤྲུལ་པ་དམ་ཚིག་གི་འཁོར་ལོ་འོད་དུ་ཞུ་བ་ལས་གཏོར་ཆེན་ཟོར་རྫས་དང་བཅས་པ་སྐད་ཅིག་གིས་དཔལ་རྡོ་རྗེ་གཞོན་ནུ་ཁྲོ་བཅུ་ཁྲ་ཕྱག་སྒོ་མ་བཀའ་སྲུང་སྡེ་བརྒྱད་དྲེགས་པའི་དཔུང་ཚོགས་བསམ་གྱིས་མི་ཁྱབ་པ་དང་བཅས་པ་ཐམས་ཅད་ཁྲོ་གཏུམ་འཇིགས་པའི་གཟུགས་ཅན་སྲིད་གསུམ་གང་བའི་ནད་མཚོན་དུག་གི་ཆར་འབེབས་པས་དགྲ་བོ་སྒྲོལ་བའི་ལས་ལ་རྔམས་པར་གྱུར། དྲག་སྔགས་སྤུ་གྲི་མཱ་ར་ཡའི་སྤེལ་ཚིག་ཅན་བཟླ། དམར་གཏོར་ཁྲག་སྐྱེམས་བཅས་པར་དགྲ་བགེགས་འགུགས་འདྲེན་དང་། རྃ་ཡྃ་ཁྃ། སྟོང་པའི་ངང་ལས་གཏོར་སྣོད་དམར་གྱི་དུང་ཆེན་ཡངས་པའི་ནང་དུ་གཏོར་རྫས་དགྲ་བགེགས་ཀྱི་ཤ་ཁྲག་རུས་པ་འདོད་ཡོན་གྱི་རྣམ་པ་ནམ་མཁའ་དང་མཉམ་པར་གང་བར་གྱུར། ཨོཾ་ཨཱཿཧཱུྃ་གིས་བྱིན་གྱིས་བརླབས་ཏེ། ཞལ་བསྟབས་ཀྱི་དམིགས་པ་དང་བཅས་རྩ་སྔགས་ལ་གཏོར་སྔགས་ཨི་དཾ་བ་ལིངྟ་ཁ་ཁ་ཁཱ་ཧི་ཁཱ་ཧི༔བཏགས་པ་ལན་གསུམ་གྱིས་ཁྲག་གཏོར་གཏོར་ཆེན་དུ་ཕུལ་ལ། ཁྲག་སྐྱེམས་སྒྲེངས་བ་དང་བཅས། ཧཱུྃ༔བཅོམ་ལྡན་རྡོ་རྗེ་གཞོན་ནུ་འཁོར་བཅས་ལ། །དགྲ་བགེགས་ཤ་ཁྲག་རུས་པ་ནང་ཁྲོལ་སོགས། །ལྷུན་པོར་སྤུངས་པའི་འདོད་དགུའི་བ་ལིངྟ། །ཕྱི་ནང་ཉེར་སྤྱོད་སྨན་རཀ་བདུད་རྩིའི་ཚོགས། །འབུལ་ལོ་དགྱེས་པར་རོལ་ལ་བདག་ཅག་གི། ནད་གདོན་ཀུན་ཞི་ཚེ་དཔལ་ལོངས་སྤྱོད་སྤེལ། །ཁམས་གསུམ་དབང་སྡུས་དགྲ་བགེགས་བདུད་སྡེའི་དཔུང་། །ཐམས་ཅད་མིང་གི་ལྷག་མར་ཚར་ཆོད་ཅིག །ཕས་རྒོལ་བསམ་ངན་སྦྱོར་རྩུབ་བྱད་སྟེམས་དཔུང་། །ཐམས་ཅད་རང་གཤེད་ཕོབས་ལ་ནུས་མཐུ་ཤིགས། །མདོར་ན་བདག་གི་རེ་འབྲས་གང་ཡིན་པ། །འབད་མེད་ལྷུན་གྱིས་གྲུབ་པའི་ཕྲིན་ལས་མཛོད། །ཅེས་འདོད་དོན་གསོལ་བས། དམ་ཚིག་ཡེ་ཤེས་ཀྱི་འཁོར་ལོ་ཐམས་ཅད་དགྲ་བགེགས་ཀྱི་སྟེང་དུ་ལས་ལ་རྔམས་པར་བསམས། ལས་བྱང་གི་ཆད་ཐོ་བཏང་། གཉིས་པ་ཟོར་ལམ་བསལ་བ་ནི། དཀར་གཏོར་གསེར་སྐྱེམས་སྔོན་དུ་འགྲོ་བས། ཧཱུྃ༔རྡོ་རྗེ་གཞོན་ནུའི་བཀའ་ཉན་པ༔ཕུར་སྲུང་དམ་ཅན་འཁོར་དང་བཅས༔དེ་རིང་རྣལ་འབྱོར་ལས་བརྩམས་ན༔སྒོ་རྣམས་ཕྱེས་ལ་འཕྲང་སོལ་ཅིག༔ཕྱོགས་སྐྱོང་བཅུ་དང་རྒྱལ་ཆེན་བཞི༔གཙང་རིས་དཔལ་མགོན་བདུན་ཅུ་རྣམས༔བཀའ་དང་དམ་ལས་མ་འདའ་བར༔རུ་ང་ཕྲག་དོག་མ་མཛད་ཅིག༔ཞབས་བསྐུམ་སྐུ་གཟུར་དབུ་ཁུག་ལ༔བདག་གིས་དམར་ཆེན་གཏོར་ཟོར་འཕེན༔གདོང་དུ་སུ་ཡང་མ་འདུག་ཅིག༔ཅེས་བརྗོད། ཕུད་དང་རུ་མཚོན་གྱིས་སྣ་དྲངས་ལ་ཟོར་འཕེན་ཕྱོགས་སུ་ཁྱེར། གསུམ་པ་ཟོར་དཔུང་བསྐྱེད་པ་ནི། སླར་ཡང་ཕུད་ཕྱོགས་བཅུར་འཐོར་ཏེ། ཧཱུྃ་བྷྱོ༔བླ་མ་ཡི་དམ་ལྷ་ཚོགས་དང་༔ཁྱད་པར་ཕུར་བུའི་ལྷ་ཚོགས་ཀྱིས༔མཆོད་སྦྱིན་གསེར་སྐྱེམས་འདི་བཞེས་ལ། དོ་ནུབ་ཟོར་གྱི་ལས་མཛོད་ཅིག༔ཤྭ་ན་བདག་ཉིད་ས་བདག་སོགས༔དམ་ཅན་ཆོས་སྐྱོང་སྲུང་མ་ཡིས༔མཆོད་སྦྱིན་གསེར་སྐྱེམས་འདི་བཞེས་ལ༔དོ་ནུབ་ཟོར་གྱི་ལས་མཛོད་ཅིག༔སྣང་སྲིད་ལྷ་སྲིན་སྡེ་བརྒྱད་དང་༔ཡུལ་ལྷ་གཞི་བདག་གཉེན་པོ་ཡིས༔མཆོད་སྦྱིན་གསེར་སྐྱེམས་འདི་བཞེས་ལ༔དོ་ནུབ་ཟོར་གྱི་ལས་མཛོད་ཅིག༔ཅེས་དང་བདེན་པའི་སྟོབས་བརྗོད་པ་ནི། ཧཱུྃ༔སངས་རྒྱས་ཀྱིས་ནི་བདུད་ཕམ་མཛད། །ཆོས་མ་ཡིན་ནི་ཆོས་ཀྱིས་སོ། །དགེ་འདུན་གྱིས་ནི་མུ་སྟེགས་ཕམ། །དབང་པོས་ལྷ་མིན་ཕམ་འགྱུར་ཏེ། །རྡོ་རྗེ་གཞོན་ནུའི་ལྷ་ཚོགས་ཀྱིས། །དགྲ་བགེགས་རྣམས་ནི་ཕམ་པར་མཛད། །རིག་སྔགས་བདེན་པའི་མཐུ་འདི་ནི། །ཐོགས་པ་མེད་པར་འགྲུབ་པར་མཛོད། །ཅེས་བརྗོད་ལ་རིག་པ་ངར་བསྐྱེད། བཞི་པ་ཟོར་བསྐུལ་བ་ནི། ཧཱུྃ༔ཆོས་དབྱིངས་སྐྱེ་བ་མེད་པའི་མཁའ་ཀློང་ནས༔དབྱིངས་ཀྱི་ཆོ་འཕྲུལ་འོད་ལྔ་ཀུན་ཏུ་ཤར༔མ་རུངས་གདུག་པའི་ཚོགས་རྣམས་བསྒྲལ་བའི་ཕྱིར༔བཅོམ་ལྡན་དཔལ་ཆེན་བཛྲ་ཀུ་མཱ་ར༔ཡབ་ཡུམ་སྲས་དང་བཀའ་སྡོད་སྤྲུལ་འཁོར་བཅས༔གདུག་པ་འདུལ་ཕྱིར་དུས་ལས་མི་གཡེལ་བའི༔མངོན་སྤྱོད་དམོད་པ་ཆེན་པོའི་རྩལ་བསྐྱེད་ལ༔དམ་ཉམས་དགྲ་བགེགས་སྒྲོལ་བའི་ཕྲིན་ལས་མཛོད༔ཅེས་བསྐུལ། ལྔ་པ་ཟོར་འཕང་བ་ནི། དམིགས་བྱ་འབེན་དུ་བཟུང་ལ་དགུགས་གཞུགས་དྲག་ཏུ་བྱ། ཟོར་རྣམས་རིམ་པར་བརྡེགས་ལ། ཧཱུྃ། །དཔལ་ཆེན་རྡོ་རྗེ་གཞོན་ནུ་ཡིས། །ཕོ་ཉར་མངགས་པའི་ཟོར་གྱི་བདག །དགྲ་བགེགས་སྒྲོལ་ཕྱིར་ལས་ལ་ཡ། །དམར་ཆེན་དྲག་པོ་གཏོར་མའི་ཟོར། །རྦ་ཀློང་འཁྲུགས་པ་ཁྲག་གི་ཟོར། །རི་བོ་བསྙིལ་བ་རྡོ་ཡི་ཟོར། །རྣོ་མྱུར་ཤུགས་དྲག་མདའ་ཡི་ཟོར། །མཚོན་རྩེ་གཟིངས་པ་ཡུངས་ཀར་ཟོར། །མུན་པ་འཁྲིགས་པ་དུག་གི་ཟོར། །གློག་ལྟར་འཁྱུགས་ཤིང་ཐོག་ལྟར་འབེབས། །དགྲ་བགེགས་ལུས་སེམས་འབེམ་ལ་ཡཱ། །དྲག་སྔགས་བཟློག་ཤམས་ཅན་བརྗོད་ལ་རྔམས་སྟབས་དང་བཅས་འཕང་། རྒྱས་པར་སྤྲོ་ན་ཟོར་བདུན་ཁ་ཕྲལ་ཀྱང་རུང་ངོ་། །དེ་ནས་ཟོར་ཆེན་བཏེགས་ལ། ཧཱུྃ་བྷྱོ་བྷྱོ༔དགོངས་སུ་གསོལ་ལོ་སངས་རྒྱས་རྣམས༔གསན་དུ་གསོལ་ལོ་ཡི་དམ་ལྷ༔ཁྲག་འཐུང་རྡོ་རྗེ་གཞོན་ནུའི་ཚོགས༔ཐུགས་དམ་ཞལ་བཞེས་མ་གཡེལ་ཅིག༔བསྟན་པ་བཤིགས་པའི་དགྲ་བོ་དང་༔བར་གཅོད་བྱེད་པའི་བགེགས་ཚོགས་ཀྱི༔སྐྱོབས་པའི་ལྷ་དང་སྲུང་མ་དང་༔འགོ་བའི་དགྲ་བླ་རྒྱུད་དང་བཅས༔བསྡངས་ཟླ་བྱེད་པའི་འབྱུང་པོ་ཀུན༔ཡེ་ཤེས་མེ་ཡི་མཚོན་ཆས་གཟིར༔རིག་སྔགས་དམོད་པས་རྨིང་མེད་བཅོམས༔བདུན་བརྒྱུད་རིགས་ཀྱང་རྩད་ནས་ཆོད༔མིང་དང་བརྡ་ཙམ་མེད་པར་མཛོད༔ཨོཾ་བཛྲ་ཀཱི་ལི་ཀཱི་ལ་ཡ་ཧཱུྃ་ཧཱུྃ་ཧཱུྃ༔དང་དྲག་སྔགས་ཆིག་དྲིལ་མཐར་བདུད་པྲ་མཱ་ར་ཡ་རྦད་ནན༔ཁ་ལ་ཛ་མ་ལི་རྦད་ནན༔ར་ཙ་དུ་ལིང་ཤག་རྦད་ནན༔ཤིག་ཤིག་དུམ་དུམ་རྦད་ནན༔ཚལ་པ་ཚལ་པ་རྦད་ནན༔ཁྲོ་ཁྲོ་བྷྱོ་རྦད་ནན༔རྨུགས་རྨུགས་རྦད་ནན༔ཏིར་ཏིར་རྦད་ནན༔ཚལ་ཚལ་རྦད་ནན༔ཞེས་དྲག་སྔགས་བཟླ་བཞིན་དུ་འཕང་བས། དགྲ་བོའི་གཟུགས་ཕུང་རྡུལ་དུ་བཤིགས། རྣམ་ཤེས་མར་མེ་བསད་པ་ལྟར་ཡལ། གནས་གཞིས་ལོངས་སྤྱོད་རྗེས་མེད་དུ་བརླག་པར་བསམས། དམོད་མོ་དང་བཅས་ཐལ་མོ་དང་དུལ་མོ་བརྡེག་གོ། དྲུག་པ་ཟོར་རྗེས་གཅོད་པ་ནི། ཕྱི་བསྙགས་བཅད་ཕྱིར། བྱ་ཁྱུང་འཇིགས་སུ་རུང་བས་ཞལ་ཕྱིར་གཟིགས་པར་བསམས་ལ། ཨོཾ་ཁྲོཾ་ག་རུ་ཊ་ཙ་ལེ་ཙ་ལེ་ཧཱུྃ་ཕཊ༔ཞེས་བཟླ། ལས་བྱང་ལྟར་སྲུང་འཁོར་གྱིས་མཚམས་བཅད། རྡོ་རྗེ་སློབ་དཔོན་གྱིས་རྟིང་མནན་ཏེ་ལོག་ལ་སྒྲུབ་ཁང་གི་སྒོ་དྲུང་དུ་བརྟན་མ་སྐྱོངས། གཏོར་གཞོང་སྦུབས་ལ་དམ་སྲི་སྒབ་འདྲེ་བཀུག་ཅིང་མནན་པར་བསམས། ལས་བྱང་ལྟར་རྟ་བྲོ་དང་། ཤིས་བརྗོད་མདོར་བསྡུས་བྱ། འཕང་བའི་སྔ་རྗེས་སྐབས་གང་བབས་ལ་མནན་པ་བྱ་བར་འདོད་ན་ལས་ཀྱི་རིམ་པ་ཟུར་གསལ་ལྟར་ཤེས་པར་བྱའོ། །གསུམ་པ་རྗེས་ཀྱི་ཆོ་ག་ནི། ནང་དུ་ལོག་ལ་སྒྲུབ་སྔགས་ཀྱི་ཤམ་བུར། བཛྲ་ཛྙཱ་ན་ཨཱ་ཡུ་ཥེ་སྭཱ་ཧཱ༔བཏགས་པ་ཅུང་ཟད་བཟླས་མཐར། མདའ་དར་གཡབ་སྟེ། ཨོཾ༔དང་པོར་ཐུགས་བསྐྱེད་རྗེས་སུ་དགོངས༔བར་དུ་གྲུབ་པའི་རྟགས་མཚན་དབྱུངས༔ཐ་མ་རིག་འཛིན་བདག་ཅག་གིས༔རྩེ་གཅིག་བསྙེན་པ་ཆུད་མ་གསོན༔སྐུ་གསུང་ཐུགས་ཀྱི་གཟི་བྱིན་བསྐྱེད༔ཡོན་ཏན་ཕྲིན་ལས་ཆོ་འཕྲུལ་སྟོན༔ཕོ་ཉ་སྤྲུལ་པས་འཇིག་རྟེན་ཁེངས༔སྣོད་ཀྱི་དྭངས་མ་བཅུད་ཀྱི་དཔལ༔འཁོར་འདས་ཀུན་གྱི་ཚེ་བསྡུས་ལ༔རྣལ་འབྱོར་བདག་གི་ལུས་ལ་ཞུགས༔སྒོ་གསུམ་ཐིག་ལེའི་དབྱིངས་སུ་བསྟིམ༔བླ་ཚེ་ཆད་ཉམས་ཡར་བ་གསོས༔ཚེ་དང་ཡེ་ཤེས་དངོས་གྲུབ་སྩོལ༔ཞེས་ཚེ་འགུགས་ཀྱང་བྱ། ཆོས་སྲུང་གི་གཏོར་འབུལ་རྗེས་ཆོག་བཅས་དང་། ཡེ་ཤེས་ཀྱི་འཁོར་ལོ་ནམ་མཁར་བཏེགས་པའི་ལྷ་ལ་མཆོད་བསྟོད། ནོངས་བཤགས་དང་། བརྟན་བཞུགས་བདག་བསྐྱེད་བསྡུ་ལྡངས། དགེ་བསྔོ་ཤིས་བརྗོད་བཅས་ལས་བྱང་ལྟར་རྒྱས་པར་བྱའོ། །། །དེ་ལྟར་བརྩོན་པས་གནས་སྐབས་དང་མཐར་ཐུག་གི་བྱང་ཆུབ་སྒྲུབ་པའི་འགལ་རྐྱེན་ཕྱི་ནང་གི་ཉེར་འཚེ་མཐའ་དག་ཞི་ཞིང་། བར་ཆད་མེད་པ་རྡོ་རྗེའི་ས་ལམ་ཡོངས་སུ་རྫོགས་ནས་ཁྲག་འཐུང་དཔལ་ཆེན་ཕྲིན་ལས་རོལ་པའི་གསང་བ་མི་ཟད་རྒྱན་གྱི་འཁོར་ལོའི་གོ་འཕང་མངོན་དུ་འགྱུར་བ་ནི་ངེས་པའོ། །དཔལ་ཆེན་རྡོ་རྗེ་སྲིན་པོ་ཁྲོ་བོའི་རྒྱལ། །ཆེ་བཙན་གདུག་པ་མཐར་བྱེད་ཀུ་མཱ་རའི། །གཏོར་བཟློག་རྡོ་རྗེའི་ཐོག་འབེབས་འཁྲུལ་འཁོར་འདིས། །བསྟན་དགྲ་མ་ལུས་རྩད་ནས་བརླག་གྱུར་ཅིག །འདི་ལ་མ་རིག་སྒྲིབས་པས་ནོངས་གྱུར་ན། །བླ་མ་རྡོ་རྗེ་སེམས་དཔའི་སྤྱན་སྔར་བཤགས། །ལེགས་བྱས་དགེ་བ་རིན་ཆེན་ལྷུན་པོ་འདི། །བསྟན་དང་འགྲོ་ལ་ཡོངས་སུ་བསྔོ་བར་བགྱི། །རྩ་གསུམ་ཐུགས་རྗེའི་བྱིན་རླབས་སྤྲིན་ཕུང་ལས། །གྲུབ་གཉིས་ནོར་བུའི་གྲུ་ཆར་འབེབས་པ་དང་། །ཕུར་བུའི་ཐལ་འབྱིན་རྣམ་བཞིའི་དགོངས་པ་ཡིས། །སྲིད་གསུམ་གྲོང་ཁྱེར་དུས་གཅིག་སྒྲོལ་བར་ཤོག །ཅེས་སྙན་བརྒྱུད་ཕུར་པའི་གནད་ཏིག་གི་གཏོར་བཟློག་རྡོ་རྗེའི་ཐོག་འབེབས་དགྲ་བགེགས་ཀུན་འཇོམས་ཞེས་བྱ་བ་འདི་ནི་ཉག་ཨ་ཇི་རོང་གི་དྲི་ཧྲེད་དབོན་པོ་པདྨ་རིག་འཛིན་ནས་སྔ་རྗེས་ནན་ཏན་ཆེན་པོས་བསྐུལ་བ་དང་། རང་གིས་བསྒྲིགས་པའི་ལས་བྱང་དང་འབྲེལ་བར་ཀུན་གཟིགས་མཆོག་སྤྲུལ་རིན་པོ་ཆེ་བཀྲ་ཤིས་དཔལ་འབྱོར་གྱི་ཞལ་སྔ་ནས་ཀྱང་བྲིས་ན་ལེགས་ཚུལ་བཀའ་ཕེབས་བཞིན་རྗེ་ཉིད་ནས་ཡི་གེའི་ལྷན་ཅིག་བྱེད་རྐྱེན་སོགས་བཀའ་དྲིན་གྱིས་ཉེ་བར་ཁྱབ་པ་དང་བཅས། འཇམ་དབྱངས་བློ་གྲོས་རྒྱ་མཚོའམ་ཕྲིན་ལས་གྲུབ་པ་རྩལ་གྱིས་རྫོང་སར་བཀྲ་ཤིས་ལྷ་རྩེའི་ཆོས་གྲྭར་ས་བྱི་ཧོར་ཟླ་དྲུག་པའི་ཚེས་ལ་ཁྲིགས་སུ་བསྡེབས་པ་འདིས་ཀྱང་རྒྱལ་བསྟན་རིན་པོ་ཆེ་དེར་འཛིན་སྡེ་དང་བཅས་པ་དར་ཞིང་རྒྱས་ལ། ནག་ཕྱོགས་ཀྱི་བདུད་དཔུང་རྩད་ནས་འཇོམས་པའི་རྒྱུར་གྱུར་ཅིག །སརྦ་དཱ་མངྒ་ལཾ། །། །\n@#/__snyan brgyud phur pa'i gnad tig gi gtor bzlog phrin las rdo rje'i thog 'bebs dgra bgegs kun 'joms bzhugs so/__/ na ma shrI badz+ra ku mA rA ya/__/ma rungs bdud dgra'i tshogs rnams 'dul ba la/__/mthu stobs bskal pa'i me ltar rab 'bar zhing /__/dus gsum rgyal ba'i phrin las gcig bsdus pa/__/bla ma dpal chen rdo rje gzhon nus skyongs/__/snyigs dus ma rungs dam sri'i tshogs rnams kun/__/rtswa sbur me bzhin 'joms par byed pa la/__/khro rgyal rig sngags phrin las stobs 'dus las/__/lha mchog gzhan gyis 'dul bar ga la nus/__/de phyir pra b+ha ha sti'i thugs kyi bcud/__/gu ru shAkya seng ge'i zhal gyi lung /__/'od gsal sprul pa'i rdo rje'i snyan brgyud kyi/__/phrin las rdo rje phur pa'i gtor bzlog 'chad/__/'dir dbang thob cing dam tshig la gnas pa'i sngags pas tshul 'di'i bskyed rdzogs kyi gding dang ldan pa'am/__bsnyen sgrub las su rung ba sngon du 'gro bas srung bzlog gi las la bsngags pa'i gtor bzlog gi rim pa la/__yo byad sngon du bsags pa/__cho ga'i rim pa dngos/__rjes kyi bya ba dang gsum las/__dang po/__drag po'i las dang mthun pa'i gnas sam sgrub pa'i khang par nyi ma lho bgrod mgo phur 'dzoms pa sogs mngon spyod gdab las la bsngags pa'i dus su gnas khang rgyan gyis spras par gzhung mthun gyi sku rten bkrams pa'i spyan sngar stegs bur sgrub phur dar mthing nag gi cod pan can dang /__yi dam dang chos skyong gi gtor ma/__tshogs/__chad brtan/__sman raka/__nyer spyod/__dkar bgegs sogs spyi ltar dang /__/khyad par gyi las dkyil stegs bu la ro sol gyis byugs paregru gsum me ri dang bcas pa'i dbus su drag po'i 'khor lo rtsibs bcu/__lte bar chos 'byung dang bcas pa bri/__de steng many+dzi'i khar lcags snod du 'bru nag gi rjen phye khrag gis sbrus pa'i dmar gtor thog gzugs 'khor bcu'i bskor/__/de yi phyi la mdun du shwa na ma bzhi/__g.yas su bdag nyid ma bzhi/__g.yon du sa bdag ma bzhi yi bshos bu so so'i mthun rdzas kyis gtams pa rnams kyi rtser sku gzugs ru mtshon ba dan nag po me long dang bcas pa btsugs/__khrag kong /__mtshe yungs rtsang dmar/__khram byang dang rgyu rlon sogs drag po'i rgyan gyis rngams brjid ldan pa bya/__mtha' bskor du/__gtor zor/__khrag kong /__rdo zor/__mda'/__yungs kar gyi gong bu/__dug sna bcas dang khrag gi ar+g+haM sogs drag po'i nyer spyod kyis g.yas su bskor/__nye logs ci bde bar lcags hom du bag zan la phung shul sogs kyis dang dur khrod kyi 'jag ma btang ba'i ling+ga la tshad ldan byed na dgra srog spu gri'i 'khor lo tshon skud sngo dmar gyis bcings pa gzhugs la mtha' rtsangs ras bskor/__nyin re bzhin bsgral rgyu'i zan ling /__bya 'ug gi sgro/__gu gul/__yungs kar/__byad thags/__khrag thun/__thun rdzas sna tshogs/__gdab phur/__ral gri/__tho ba/__hom gzar rnams dang /__bzlog pa grangs gsogs skabs zor la 'bul rgyu'i gtor chung grangs mang /__thun gtor zur gsum mtshe yungs rtsang gis brgyan pa/__gzhan yang rol mo'i rigs byed sogs 'og tu dgos pa rnams 'du bya/__bskang bzlog rkyang pa yin na zor gtor dang ling+ga bdud rtsi rak+ta mar me dza gad maM sa tshe'i zla rgyas bam chen/__gsur chen/__bza' bca' sogs bskang rdzas sna tshogs bshams pa las gzhan mi dgos so/__/gnyis pa cho ga dngos la/__ting nge 'dzin gyi rdzong bca' ba dang /__drag po'i g.yul 'gyed pa gnyis las/__dang po ni tshig bdun gsol 'debs dang /__dpal chen rdo rje gzhon nu'i dgongs pa yi sogs dang /__brgyud pa'i gsol 'debs nas brtsams mchod pa byin brlab kyi bar las byang phrin las rnam par rol pa'i dga' ston ltar btang /__bdag bskyed ni/__hU~M/__rdo rje de bzhin nyid kyi dbyings sogs rgyun gyi rnal 'byor gter chen bla ma mkhyen brtse'i gsungs sab kha med pa ltar btang la bsnyen sgrub las gsum gyi bzlas pa bcas bya/__stong tshig gi mchod pa phul la mdun bskyed mchod pa byin brlab dang /__lha bskyed nas bzung bzlas pa'i bar las byang rgyas pa phrin las rnam rol ltar sbyar la zor dkyil lhar bskyed/__dzab[i] khang dbye mi dgos/__bum bzlas dang tshe sgrub sogs kyang dor/__khyad par gyi bzlas dmigs srung bzlog bsad mnan gsum las dang po rdo rje'i mkhar du srung ba ni/__dpal chen bcu las ye shes kyi:rnam 'phrul nam mkha' gang bar 'phros:phyogs mtshams steng 'og tshom bur bzhugs:bsrung ba mtshams kyi las mdzad de:gur khang drug gis gtams par bsgoms:sgrub sngags mthar/__hU~M hU~M hU~M hU~M hU~M hU~M hU~M hU~M hU~M hU~M:hU~M badz+ra kA wA tsi rak+Sha rak+Sha zhes sbyar ba bzla/__gnyis pa bzlog dmigs ni/__dpal chen lha tshogs 'khor dang bcas:khros 'khrugs rngams pa'i gzi byin bskyed:phyi rol zhal gzigs sngags kyi sgra:'brug stong lta bur sgrogs pa yi:sku dang zhal las dmod pa'i mtshon:nad mtshon dug rlangs pho nya'i tshogs:skar ltar 'khrugs shing ser ltar 'babs:nag phyogs 'byung po'i sde dang bcas:phas rgol rig sngags dmod pa'i dpal:mi mthun 'bras bu than ltas ngan:thams cad rang dbang med par bzlog:dgra dang bgegs kyi steng du babs:rtsa sbur me lces bsregs pa bzhin:rjes shul med par brlag par bsam:sgrub sngags dang drag sngags spu gri sbrel ba'i sham du/__rbod zor sarbaapa ka ra b+h+yo b+h+yo zlog zlog rbad nan:zhes chig dril du brag kha nas chu 'bab pa bzhin drag tu bzla/__gsum pa bsad dmigs spyir btang ni/__rang gi thugs ka'i 'od zer mdun bskyed la phog__/de las 'od zer tsha zhing rtsub pa 'phros/__/khro bcu khra thab sgom dam can rnams la phog pas de rnams las sprul pa'i pho nya dpag tu med pa 'phros/__byang chub sgrub pa la bar du gcod cing bstan 'gro la 'tshe ba'i dgra bgegs thams cad mngon spyod drag po'i phrin las drug gis ming tsam yang med par rdul du brlag par bsam/__sgrub sngags dang spu gri sbrel ba'i hU~M phaT kyi gong du dgra bgegs dam sri mA ra ya zhes sbyar ba ci nus su bzla/__thun rdzas rnams la'ang phus gdab ste ngar bskyed/__thun mthar dbyangs gsal rten snying yig brgya bzla/__stong tshig mchod bstod mdor bsdus sngon du 'gro bas/__bka' gter gyi srung ma spyi dang /__khyad par phur srung gi gsol ka rgyas bsdus gang rigs sbyar/__tshogs byin brlab nas brtsams mchod pa'i rjes/__skong ba bdud las rnam rgyal sbyar/__bshags pa'i rjes smad las gtor bzlog rgyas pa dang mi 'brel na bsgral bstabs bcas dkyus ltar grub pa dang /__rol mo dbyangs dang bcas pas/__hU~M/__snang srid phur bus gdab pa'i phyir:rdo rje gzhon nu'i thugs dam bskang :khams gsum 'khor ba rgyas 'debs phyir:'khor lo rgyas 'debs thugs dam bskang :mi dge bcu po tshar bcad phyir:khro rgyal yab bcu'i=dge bcu dang du blang ba'i phyir:khro mo bcu yi=phyogs bcur sprul pa 'gyed pa'i phyir:khra thabs nyi shu'i=gdug pa'i dgra bgegs sgrol ba'i phyir:sras mchog nyer gcig=zhi rgyas dbang drag las sgrub phyir:phrin las bzhi yi=slob dpon sku dgra sgrol ba'i phyir:shwa na mched bzhi'i=bstan pa'i spyi dgra sgrol ba'i phyir:re ti mched bzhi'i=rnal 'byor sgos dgra sgrol ba'i phyir:bse mo bzhi yi=myur mgyogs drag po'i las mdzad phyir:bse lcags dung gsum=dgugs 'dren 'ching bsdam myos bya'i phyir:sgo ma bzhi yi=ru tra sde gsum 'dul ba'i phyir:ging chen bco brgyad=phyogs bcur dmag dpung dbab pa'i phyir:ma bdun sring bzhi'i=phrin las rgya mtsho sgrub pa'i phyir:dbang phyug nyer brgyad thugs dam bskang :zhes dang gzhan yang /__bskang ngo bskal pas thugs dam bskang :dkyil 'khor lha tshogs=bdud rtsi sman gyis=ba liM gtor mas=rak+ta dmar gyis=zhal zas tshogs kyis=dkyil 'khor zhal gyis=dza gad phud kyis=zhun chen mar mes=srog dbugs mdangs kyis=gsur chen dri yis=rol mo sgra yis thugs dam bskang :bskang gyur dbang dang dngos grub stsol:g.yar dam gnyen po sor stsol cig:de nas dpon slob rnams kyis phyir zlog tu thal mo gdab cing /__de ltar bskang bas bskang gsol nas:'di ltar bzlog pa'i phrin las mdzod:rnal 'byor bdag cag 'khor bcas la:yas kyi bdud g.yos phyir la bzlog:mas kyi sri langs phyir=nye ba'i byol po=yul pa'i 'grim chags=pha tshan rgya 'dre=ma bu'i byur 'dre=gshin rje'i 'khrul 'khor=ma mo'i khrag zor=bdud kyi khram kha=btsan gyi gzer kha=sa bdag gdug byed=rgyal po'i smyo 'bog=gza' yi king kang =mu stegs ngan sngags=the'u rang sris rkun=nad kha rims kha=sngags pa'i phur kha=bon gyi bon zor=sum pa'i glang zor=me nyag 'bol le=lo zla zhag keg=mo ngan rmi ngan=ltas ngan mtshan ngan=pho brgya'i mda' bdar mtshon kha bzlog:mo brgya'i dug g.yos zas kha bzlog:mi nag skye bo'i ya ga bzlog:bran khol ngan pa'i dmong mchu bzlog:dgra la b+h+yo la bsgral du gsol:bgegs la b+h+yo la rdul du rlog:zhes bskang bzlog 'di kho na la grangs bzung /__spro na drag sngags bzlog sham can cung zad bzla/__tshogs la rol pa nas bzung las byang dkyus ltar la/__chad tho'i mgor 'og gi zor bskul tsam sbyar te gtor ma phul bas bskang bzlog spyi khyab la rung bas zhar la 'phros pa'o/__/bzlog pa rgyas pa'i skabs gong gi tshogs bshags pa bcas grub pa na/__gnyis pa drag po'i las kyi g.yul 'gyed pa la sngon du bya ba gsum/__bar du bya ba bzhi/__rjes kyi bya ba drug gi snga ma la/__thugs dam bskul ba/__gser skyems/__gzu dpang gsum las/__dang po ni/__rang nyid lha'i nga rgyal drag po bskyed la/__bla ma rig 'dzin dpal chen rdo rje phur ba'i dkyil 'khor gyi lha tshogs dam can srung ma dang bcas pa thams cad drag po mngon spyod kyi las la bzhengs shing sprul pa'i pho nya nam mkha' gang ba tsam spro bar dmigs la/__rig 'dzin bskul ba ni/__hU~M:byang chub mchog tu sems bskyed cing :dus gsum rgyal ba'i gdung 'tshob pa'i:rig 'dzin rnams kyi dus la bab:phur bu sgrub pa'i grogs mdzod cig:slob dpon pad+ma 'byung gnas kyis:rgya gar tsan+dan nags tshal du:ji ltar rtags bstan bsnyel lam ci:phur bu sgrub pa'i grogs mdzod cig:paN chen bi ma mi tra yis:gang+gA la yi chu bo la:ji ltar rtags=phur bu=bal po shI la many+dzu yis:man d+ha la yi mkhar gong la:ji ltar=phur bu=mkhar chen ye shes mtsho rgyal gyis:dgung gi pho rog nag po la:ji ltar=phur bu=pad+ma mdo sngags gling pa yis:snyan brgyud bka' babs brnyes pa'i tshe:ji ltar rtags bstan bsnyel lam ci:phur bu sgrub pa'i grogs mdzod cig:gzhan yang rig 'dzin grub pa'i tshogs:phrin las drag rtsal can rnams kyis:ji ltar=phur bu=ma g.yel ma g.yel rig 'dzin rnams:sngon gyi thugs dam rjes dgongs la:mthu rtsal nus pa'i dpung skyed cing :byin gyis brlab phyir gshegs su gsol:de nas dkyil 'khor gyi lha tshogs bskul ba ni/__hU~M:chos nyid gdod nas skye ba med pa la:snying rje chen pos skye ba'i skur bstan paHdpal chen rdo rje gzhon nu yab yum dang :rigs lnga ye shes kun tu snang ba'i sprin:khro bcu yab yum khra thabs sprul pa bcas:dus las yal yol dbri bkol mi mdzad pa:chos dbyings ye shes gsal ba'i ngang nyid las:thugs dam dbang gis khros 'khrugs skur bzhengs te:gdug can dgra bgegs gtum po pham mdzad phyir:'khor bcas tha tshig gnyen po'i dus la bab:gsol yang mi dgongs bskul yang mi bgyid na:thugs dam zhal bzhes dam bca' brdzun du thal:de phyir ye shes chen po'i rtsal bskyed la:mngon spyod dmod pa'i phrin las yongs grub mdzod:phur srung dam can rnams bskul ba ni/__hU~M b+h+yo:sngon tshe sgrub pa'i gnas mchog nas:lcags kyi spyang mo mgo dgu ma:zangs kyi wa mo rkang gsum ma:bswe yi 'phar ba lce brgyad ma:g.yu yi khyi mo ral pa can:nga ro 'brug tu ldir zhing zug:kha rlangs sprin du 'khyil zhing 'thibs:mig ni nyi ma'i zer bzhin 'bar:bang ni glog gis 'gran mi nus:spu ni mtshon cha'i so ltar rno:de 'dra'i chibs kyi brjid tshul la:'jigs pa'i mi mo bzang mo zhon:g.yas pas rdo rje thod phreng 'dren:g.yon pas rin chen phur bu 'dril:mu kha mched bzhi'i dus la bab:'dir spyon bcol ba'i phrin las mdzod:ma tha ma tha badz+ra:dz+wa la dz+wa la badz+ra:su ru su ru badz+ra:mu ru mu ru badz+ra:dgra bgegs gnod byed mA ra ya hU~M phaT:hU~M b+h+yo:bying byed mtsho la gnas bcas shing :rlung nag 'tshubs ma'i sna 'dren ma:dpal ldan nag mo re ma ti:sku mdog mthing nag 'bar ba la:mi lpags rlon pa sku la gsol:phyag na spu gri rnon po bsnams:chibs su drel rta rkang gsum bcibs:'dir spyon bcol ba'i phrin las mdzod:hU~M:bar snang khams su rten bcas shing :'brug dang glog gi sna 'dren ma:dpal ldan nag mo re ma ti:sku mdog dmar nag=btsos dmar la'u sku la=khrag skam lcags kyu phyag na=chu glang sngon po chibs su bcibs:'dir spyon bcol ba'i=hU~M:ri rab rtse la rten bcas shing :sad dang ser ba'i sna 'dren ma:dpal ldan nag mo re ma dza:sku mdog ser nag=bya yi thul ba sku=phyag na gser gyi zor=chibs su sha ba yu mo='dir spyon=b+h+yo:sa yi gling du rten bcas shing :kha ba bu yug sna 'dren ma:dpal ldan nag mo re ma dzu:sku mdog ljang nag=chu dar thul pa sku la=phyag na bdud kyi khram bam=rnga mo sngo nag chibs su='dir spyon=hU~M ma ma wA shaM ku ru ma d+haMeka ra i dan d+ha ti ma ma shI g+h+raM kA ra ye dgra bgegs gnod byed mA ra ya hU~M phaTaHhU~M b+h+yo:bal yul ya byin yul la bsten:mar khu'i mtsho la=rdo rje ya byin mthu mo che:sku mdog mthing nag=mthing nag ber chen=phyag na bdud zhags lcags kyu=bdud rta nag bo chibs su='dir byon=hU~M:rong gi de byin yul la bsten:zhag gi mtsho la mnga' yang mdzad:rdo rje de byin rtsal mo che:sku mdog ser nag=ber chen ser nag sku la=gser zhags gser phur=chibs su gza' rta ser po='dir spyon=hU~M:mang yul bse byin yul la=khrag gi mtsho la=rdo rje bse byin 'phrul mo che:sku mdog dmar nag=ber chen dmar nag=btsan zhags seng ldeng phur bu=chibs su btsan rta dmar po='dir spyon=hU~M:snye nam phag byin yul='o ma'i mtsho la mnga'=rdo rje phag byin mthu mo che:sku mdog sngo nag 'bar ba la:ber chen sngo nag sku la gsol:g.yu zhags mchong phur phyag na bsnams:g.yu rta sngon po chibs su bcibs:'dir spyon bcol pa'i phrin las mdzod:ka Ta ka Ta ye:dza ye bi dza ye:a dzi teapa rA dzi te mA ra se na pra mar+d+ha ni:dgra bgegs gnod byed mA ra ya hU~M phaT:ces dang bskul mtshams so sor/__dam rdzas mchod pa 'di bzhes la:srid pa'i phur bu bdag sgrub pas:bcol pa'i phrin las 'grub par mdzod:ces sbyar zhing sman raka gtor ma la sbrengs te bskul lo/__/gnyis pa gser skyems ni/__ra~M ya~M kha~M gis sbyangs/__stong pa'i ngang las b+h+rU~M las rin po che'i snod du oM AHhU~M las gser skyems kha dog dri ro nus pa phun sum tshogs par gyur:hU~M:dkon mchog rin chen gsum dang rtsa ba gsum:khyad par phrin las phur pa'i lha tshogs rnams:gser skyems bdud rtsi'i mchod pa 'di bzhes la:rnal 'byor bdag gi mthu dang dpung bskyed cig:pho rgyud mo rgyud ma ning dregs pa'i sde:ma mo mkha' 'gro zhing skyong gnas nyul kun:gser skyems bdud rtsi'i=rnal 'byor bdag gi=lo zla zhag dus spar sme tshes kyi bdag:yul lha gzhi bdag mthu rtsal ldan pa kun:gser skyems=rnal 'byor=gsum pa gzu dpang ni/__hU~M:bdag ni rnal 'byor sgrub pa pos:rdo rje theg pa'i bstan pa la:mi phyed dad pas rab zhugs te:sgrub pa snying por len pa dang :klog dang spong ba'i sde btsugs shing :thos bsam bstan pa btsugs pa la:dgra dang bgegs kyi bar chad byung :ma g.yel drag po'i las mdzod cig:da dus bskal pa'i snyigs ma la:rnal 'byor mgon skyabs ma mchis pas:lha dang srung ma grogs la byon:bden rdzun gnyis kyi dpang po mdzod:bdag ni ma nyes ma len no:ma yo ma bcos gzu dang dpang :dam nyams dgra bo sdig chen gyis:lha dang slob dpon brnyas pa dang :rdo rje'i mched la 'khu ba dang :srung ma rnams la mthu med zer:sangs rgyas bstan pa bshigs pa dang :sems can yongs la 'tshe ba dang :chos 'khor srid la rngams pa dang :dge 'dun sde la 'tshe ba dang :bstan pa'i gzhi la phrag dog byas:mi dge bcu ni dang len pa'i:dam nyams sdig can dgra bo 'di:myur du bsgral bar ma byas na:snying po'i sgrub pa bshol la thug:sangs rgyas bstan pa 'jig la nye:da ni lha dang srung ma rnams:mngon spyod drag po'i las la bskul:ma g.yel drag po'i phrin las mdzod:gnyis pa bar du bya ba'i las la/__dmigs bya bskyed 'gugs/__sgrol chog dngos/__thugs dam bskul ba/__bzlog pa'i las bcol ba dang bzhi las/__dang po ni/__e yaM dz+wa la raM/__/rang gi mdun du gnam lcags kyi brub khung bang rim dgu pa/__kha khyer dog cing gting zab pa/__'og gzhi gser gyi sa gzhi la thug pa/__mtshon cha sna tshogs kyi char 'bebs pa'i phyi rol du phur srung dam can rnams las la rngams pa/__de'i nang du nr-i tri las gnod byed dgra bgegs 'dus pa'i ngo bo nag la ham pa/__rkang lag lcags sgrog gis bsdams pa/__bu ga dgu nas khrag 'dzag pa/__mig shi mig__/'o dod lhang lhang 'bod pa zhig tu gyur/__g.yab dril 'gugs rgya bcas/__na mo/__rig 'dzin rtsa brgyud kyi dpal ldan bla ma dam pa rnams kyi bka' bden pa dang /__sangs rgyas kyi bka'=chos kyi bka'=dge 'dun gyi bka'=gsang sngags dang rig sngags dang /__gzungs sngags dang snying po dang phyag rgya dang ting nge 'dzin gyi bden pa dang /__chos nyid gdod nas stongs kyang chos can rgyu 'bras bslu ba med pa'i bden pa dang /__khyad par du bcom ldan 'das dpal chen rdo rje gzhon nu phrin las phur pa rol pa'i dkyil 'khor gyi lha tshogs bka' sdod dam can rgya mtsho'i tshogs dang bcas pa rnams kyi bka' bden pa dang /__bden pa chen po'i mthu la brten nas bstan dang 'gro ba'i spyi dgra/__khyad par rig pa 'dzin pa bdag cag yon mchod 'khor dang bcas pa rnams la snga dgra lag gis bdar ba/__phyi dgra yid la sems pa/__da dgra thad du 'dzugs pa'i gzugs can sdang ba'i dgra dang /__gzugs med gnod byed bgegs kyi tshogs dang bcas pa srid pa gsum gar gnas gar bros kyang skad cig yud tsam gyis dmigs pa'i rten 'di la khug cig__/oM badz+ra kI li kI la ya dgra bgegs gnod byed dzaHhU~M ba~M hoHshrI g+h+raM A na ya hU~M phaTaHlan gsum gyis bkug ste/__badz+ra aM ku sha dzaHbadz+ra pA sha hU~M:badz+ra s+pho Ta ba~MHbadz+ra g+han+De hoHpra be sha ya phaT:A be sha ya AHzhes phyag rgya bzhi'i dgug gzhug bcings myos dbye dbab rnams bya/__gnyis pa bsgral ba dngos la/__rig pa mchog gi rgyud las/__lha dpral gzugs la dbab pa dang /__/byad du gzhug dang smyo ru gzhug__/rdul du brlag dang zhal du bstabs/__/de la'ang pho nya 'phyang sngags rdzas/__/ting 'dzin dmod pas las rdzogs bya/__/zhes 'byung ba ltar gab pa'i sngags drug gi dgongs pas bsgral ba'i las drug__/de re re la'ang nang gses drug drug tu gsungs pa snyan brgyud gter gzhung dkyus su bab drug gis bskul ba dang /__byad du bcug cing lha dbye dang /__spu gri'i sngags dang dmod pa gdags:zhes pa'i don grub pa'i rig 'dzin rnams kyi man ngag gis cung zad rgyas par bkral ba la/__dang po lha dang phral ba la'ang drug gi/__pho nya bskul ba ni/__hU~M:dam tshig chen po'i dus la bab:khyod kyi dam tshig dus la bab:mthu rtsal phyung ba'i dus la bab:dngos grub bar chad byed pa'i bgegs:gdug cing sdang sems ldan pa rnams:'phyang ni/__gtogs shig grogs dang phral bar gyis:sngags ni/__oM badz+ra kI li kI la ya dgra bgegs ha sa ya ra ha sa ya ra hrIHdaN+Da hU~M phaT:dbye rdzas bdug__/bya 'ug gi sgros bya ba/__dkyil 'khor lha tshogs dang rdo rje legs pa 'gong po 'khor dang bcas pas lha dang phral bar bsams/__dgra bo skyobs pa'i lha gnyis dang phral bar gyur cig__/ces dmod bor/__gnyis pa gzugs dbab ni/__snga ma ltar drug re 'og ma rnams la'ang gre/__hU~M:sprul pa chen po'i dus la bab:mthu rtsal phyung ba'i dus la bab:dngos grub bar chad byed pa'i bgegs:gdug cing sdang sems ldan pa rnams:phobs shig rnam par gzir bar gyis:oM badz+ra kI li kI la ya dgra bgegs A we sha ya A we sha ya hU~M phaT:yungs dkar gyis brab/__dkyil 'khor gyi lha tshogs dang klu chen 'jog po 'khor dang bcas pas rnam shes bkug nas bstim par bsams/__dgra bo'i rnam shes ling ga la thim par gyur cig__/gsum pa byad du gzhug pa ni/__hU~M:phyag brnyan chen po'i dus la bab:mthu rtsal phyung ba'i=dngos grub bar chad=gdug cing =zungs shig rgyob cig rnam par chings:oM badz+ra kI li kI la ya dgra bgegs sarba shI g+h+raMana ya hU~M phaT:byad thag gis bcings/__dkyil 'khor gyi lha tshogs dang srog bdag sgrol ging 'khor dang bcas pas dgra bo bcings par bsams/__dgra bgegs gnod byed 'di chings shig sdoms shig:bzhi pa smyo ru gzhug pa ni/__hU~M:shwa na mu kha'i dus la bab:mthu rtsal phyung =dngos grub bar chad=gdug cing =rings par khug la smrar chug cig:oM badz+ra kI li kI la ya dgra bgegs dz+wa la pa ya dz+wa la pa ya hU~M phaT:dug snas brab/__dkyil 'khor gyi lha tshogs dang the'u rang 'khor dang bcas pas dgra bgegs sems smyo ru bcug par bsams/__dgra bgegs smyo 'bog dran pa nyams par gyur cig__/lnga pa rdul du brlag pa'i khongs su spu gri chig shur gyi gdab las 'byung bas/__bsgral phur thogs la/__bdag dpal chen po/__phur pa sras mchog__/ling ga dgra bgegs dngos su gsal ba'i snying gar tshe srog gi rten nr-i tri dang bcas gsal/__phur pa'i dbal rtseadkar po'i 'od kyis dmigs bya'i sgrib gnyis bag chags dang bcas pa sbyangs/__srog rten la reg pa tsam gyis sgo lnga'i rnam shes dbal rtser bsdus/__nyon yid rtsad bcad/__dwangs ma lnga 'dus kyi tshe bsod thams cad 'od dkar po'i rnam par bsdus nas rang la thim/__kun gzhi'i rnam shesadkar po'i rnam pa phur rtses ling gis btegs nas dpal chen po'i thugs kar thim/__phur bu'i dbal las mtshon cha'i char bab pas bag chags kyi gzugs phung dum bur gtubs par bsams la/__hU~M:'dod khams gzugs khams gzugs med khams:sku gsung thugs kyi dbyings su rdzogs:ye shes gsum gyi srog ldan pas:dug gsum rtsad gcod kI la ya:'dril ni rdo rje gzhon nus 'dril:dmigs pa dgra dang bgegs la gtad:las ni tshe bsod rang la bstim:rnam shes chos kyi dbyings su spar:gzugs phung thal ba'i rdul du brlag:'bras bu las ngan rgyan bcad de:sangs rgyas rnams kyi sras su bskyed:mngon spyod phrin las yongs rdzogs mdzod:oM badz+ra kI li kI la ya sarba big+h+nAn ba~M hU~M phaT:dgra bgegs tsit+ta mA ra ya hU~M phaT:rbad thum ri li li:zhes brjod de tshe khrus kyi dgongs pa dang ldan pas brten pa bsgral/__drag sngags spu gri'i thun rdzas kyis brab/__ral gris gtub/__rten gzhi bag chags kyi phung po rgyun bcad pa'i phyir rdul du brlag pa dngos ni/__hU~M:sa bdag chen po'i dus=mthu rtsal phyung =dngos grub bar chad=gdug cing =lus ngag rdul phran bzhin du rlog:oM badz+ra kI li kI la ya dgra bgegs da d+ha ya d+ha ya hU~M phaT:tho gtun gyis brdung ste/__dkyil 'khor gyi lha tshogs dang lha bdud rnam rol 'khor dang bcas pas dgra bgegs rdul du brlag par gyur/__dgra bgegs thal ba'i rdul du rlogs shig:drug pa zhal du stobs pa ni/__hU~M:bdag nyid chen po'i=mthu rtsal phyung =dngos grub bar chad=gdug cing =nga yi dbang du gyur nas kyang :bsgo ba'i bka' la nyan par gyis:oM badz+ra kI li kI la ya dgra bgegs b+hin+d+ha ya b+hin+d+ha ya hU~M phaTaHhom gzar gyis ling ro bstab la/__dkyil 'khor gyi lha tshogs dang re ma ti 'khor dang bcas pas dgra bgegs stobs par gyur:dgra bgegs sha khrag lhag ma med par rol cig:slar yang ling ro rnams bdud rtsir sbar ba zhal du stobs pa ni/__hU~M b+h+yo:gnam sa tsam gyi zhal gdangs la:gangs ri tsam gyi mche ba gtsigs:glog dmar 'gyu 'dra'i ljags brkyang ste:nyams pa bdun ldan dgra bo rol:ye shes chen po'i gzi byin bskyed:bde ba chen po'i rtsal dang bcas:dbyings rig gnyis su med pa'i ngang :mngon spyod phrin las mthar phyin mdzod:sa ma ya ho ho ho:a haM ma hA su kha ho:nyin tha mar shog ling yod na hom du bsregs/__spro na drag po'i sbyin bsregs kyang bya/__de ltar bsgral ba'i sha rus cha gcig gtor mar bstabs/__cha gcig khrag skyems dang sbyar te bzlog bskul skabs 'bul rgyu 'jog__/cha gcig lhag gtor gtsang dme la bsre dgos/__skabs 'dir tshogs la rol/__lhag ma btang ba'i bar las byang ltar ro/__/gsum pa slar yang thugs dam bskul ba ni/__hU~M hU~M hU~M:bzhengs shig rdo rje gzhon nu'i tshogs:dbyings las skye ba ma mchis kyang :rig pa rang snang rol pa'i rtsal:drag shul chen po'i gzi byin bskyed:dgra bgegs sha khrag rus pa'i tshogs:dgyes pa'i gad mo dang bcas bzhes:'bar ba mchog gi cho 'phrul gyis:nag phyogs dgra bgegs rtsad nas chod:rnal 'byor bdag cag 'khor bcas la:phas rgol rbod gtong dmod pa'i mtshon:zlog gzir phrin las dus la bab:ma g.yel ma g.yel yi dam lha:bzhi pa bzlog pa'i phrin las dngos ni/__hU~M b+h+yo:shin tu rnam dag ye shes ngang :snying rje'i skur shar he ru ka:bcom ldan rdo rje gzhon nu ni:shes rab yum dang mnyam sbyor bas:gdod ma'i bde gshegs snying po las:glo bur rtog pas btags pa yi:'dod chags zhe sdang gti mug tshogs:rnam par 'gyur bas byung ba yi:nad rigs bzhi brgya rtsa bzhi zlog:'bar g.yo 'thibs pa las byung ba'i:gdon rigs sum brgya drug cu zlog:gzung yul zhen pa las byung ba'i:sa chu me rlung g.yo 'khrugs zlog:'dzin pa'i nga bdag las byung ba'i:rtsa dang rlung gi cho 'phrul zlog:gnyis med ye shes 'khrul pa'i rtsal:kun brtag sems kyi bag chags zlog:sna tshogs rtog pa'i gzhan dbang can:sde brgyad gdug pa'i g.yo 'khrugs zlog:bzlog go dmar chen gtor mas zlog:mi mthun thams cad dbyings su zlogabasgyur ro ltas ngan dgra la bsgyur:ye shes chen po mthar phyin mdzod:hU~M b+h+yo:me long ye shes ngang nyid las:bcom ldan badz+ra kI la ya:gtso 'khor sprul pa yang sprul bcas:thogs med phrin las rtsal phyungs la:nyon mongs zhe sdang las byung ba'i:mi mthun 'gal rkyen bar chad zlog:gdod ma'i bde gshegs snying po las:sogs 'gres sbyar/__hU~M b+h+yo:mnyam nyid ye shes ngang nyid las:bcom ldan rat+na kI la ya:gtso 'khor sprul pa yang sprul bcas:thogs med phrin las rtsal phyungs la:nyon mongs nga rgyal las byung ba'i:mi mthun 'gal rkyen bar chad zlog:gdod ma'i sogs/__hU~M b+h+yoHsor rtogs ye shes ngang nyid las:bcom ldan pad+ma kI la ya:gtso 'khor sprul pa yang sprul bcas:thogs med phrin las rtsal phyungs la:nyon mongs 'dod chags las byung ba'i:mi mthun 'gal rkyen bar chad zlog:gdod ma'i sogs/__hU~M b+h+yo:bya grub ye shes ngang nyid las:bcom ldan karma kI la ya:gtso 'khor sprul pa yang sprul bcas:thogs med phrin las rtsal phyungs la:nyon mongs phrag dog las byung ba'i:mi mthun 'gal rkyen bar chad zlog:gdod ma'i sogs/__hU~M b+h+yo:mi dge bcu po gnas dag cing :dge ba bcu po gnas gyur pa:khro bcu khra phyag 'khor bcas kyis:rgyu 'bras 'chol bar spyod pa zlog:gdod ma'i bde gshegs sogs/__hU~M b+h+yo:rang byung ye shes gcig nyid las:du ma'i gar gyis rnam 'phrul pa:sgo ma srung mar bcas pa yis:sna tshogs rtog pa thams cad zlog:gdod ma'i sogs/__oM badz+ra kI li kI la ya sarba big+h+nAn ba~M hU~M phaT:rbod zor sarbaapa ka ra b+h+yo b+h+yo zlog zlog rbad nan:ces dang /__gzhan yang /__b+h+yo:gzhan yang zlog cing bsgyur ba ni:rnal 'byor bdag cag 'khor bcas la:gnod cing bar du gcod pa yi:ltas ngan brgyad cu rtsa bzhi zlog:ye 'drogs sum brgya drug cu zlog:dus min 'chi dang 'jigs brgyad zlog:glo bur bdun brgya nyi shu zlog:bgegs rigs stong phrag brgyad cu zlog:gdon rigs stong phrag bco brgyad zlog:skeg chen sum brgya drug cu zlog:lha chen drag po'i gdug rtsub zlog:lha ma yin gyi sgyu thabs zlog:mgon po'i spar bu bskor ba zlog:gshin rje'i 'khrul 'khor bcas pa zlog:drang srong bram ze'i dmod pa zlog:gza' yi king kang 'phen pa zlog:btsan nad gzer kha gtong ba zlog:sa bdag klu yi mdze nad zlog:ban+des 'bum bskor byed pa zlog:sngags pas sngags zor 'phen pa zlog:bon gyis dzo dmar 'phen pa zlog:mu stegs ngan sngags byed pa zlog:byad phur rbod gtong zug pa zlog:mnan gtad sreg 'phang byed pa zlog:mo rtsis rmi lam mtshan ngan zlog:snga zhags mda' ltar 'phen pa zlog:phyi zhags gru gur 'thul ba zlog:mi mthun gnod pa'i phyogs kun zlog:bzlog go dmar chen gtor mas zlog:bsgyur ro phur bu'i mthu yis bsgyur:zor ro dgra dang bgegs la zor:bcom ldan rdo rje phur pa'i tshogs:dam rdzas mchod pa 'di bzhes la:byad dang rbod gtong bsgyur ba dang :bcol pa'i phrin las 'grub par mdzod:oM badz+ra kI li kI la ya hU~M hU~M:bdud pra mA ra ya rbad nan:kha la dza ma li rbad nan:ra tsa du ling shag rbad nan:shig shig dum dum rbad nan:tshal pa tshal pa rbad nan:khro khro b+h+yo rbad nan:rmug rmug rbad nan:tir tir rbad nan:tshal tshal rbad nan:bzlog pa'i phrin las bskul/__gal chen bzlog sngags kyang grangs bsag go/__gtor bzlog zhag grangs byed na 'di nas 'og tu 'byung ba'i thun gtor bskul bcas dang /__chos skyong gi gtor 'bul/__chad brtan sogs las byang ltar mthar dbyungs dgos so/__gsum pa rjes kyi bya ba'i las la/__ye shes gshegs shing zor bsgrub pa/__zor lam bsal ba/__mthu dpung bskyed pa/__zor bskul ba/__zor 'phang ba/__zor rjes gcod pa dang drug las/__dang po ni/__nyin tha ma la/__spro na slob dpon bdud chas su zhugs/__gtor ma'i lha tshogs la mchod bstod nongs pa bshags te/__zor dkyil gyi sprul gzhi ye shes kyi 'khor lo nam mkhar 'degs/__sprul pa dam tshig gi 'khor lo 'od du zhu ba las gtor chen zor rdzas dang bcas pa skad cig gis dpal rdo rje gzhon nu khro bcu khra phyag sgo ma bka' srung sde brgyad dregs pa'i dpung tshogs bsam gyis mi khyab pa dang bcas pa thams cad khro gtum 'jigs pa'i gzugs can srid gsum gang ba'i nad mtshon dug gi char 'bebs pas dgra bo sgrol ba'i las la rngams par gyur/__drag sngags spu gri mA ra ya'i spel tshig can bzla/__dmar gtor khrag skyems bcas par dgra bgegs 'gugs 'dren dang /__ra~M ya~M kha~M/__stong pa'i ngang las gtor snod dmar gyi dung chen yangs pa'i nang du gtor rdzas dgra bgegs kyi sha khrag rus pa 'dod yon gyi rnam pa nam mkha' dang mnyam par gang bar gyur/__oM AHhU~M gis byin gyis brlabs te/__zhal bstabs kyi dmigs pa dang bcas rtsa sngags la gtor sngags i daM ba ling+ta kha kha khA hi khA hi:btags pa lan gsum gyis khrag gtor gtor chen du phul la/__khrag skyems sgrengs ba dang bcas/__hU~M:bcom ldan rdo rje gzhon nu 'khor bcas la/__/dgra bgegs sha khrag rus pa nang khrol sogs/__/lhun por spungs pa'i 'dod dgu'i ba ling+ta/__/phyi nang nyer spyod sman raka bdud rtsi'i tshogs/__/'bul lo dgyes par rol la bdag cag gi/__nad gdon kun zhi tshe dpal longs spyod spel/__/khams gsum dbang sdus dgra bgegs bdud sde'i dpung /__/thams cad ming gi lhag mar tshar chod cig__/phas rgol bsam ngan sbyor rtsub byad stems dpung /__/thams cad rang gshed phobs la nus mthu shigs/__/mdor na bdag gi re 'bras gang yin pa/__/'bad med lhun gyis grub pa'i phrin las mdzod/__/ces 'dod don gsol bas/__dam tshig ye shes kyi 'khor lo thams cad dgra bgegs kyi steng du las la rngams par bsams/__las byang gi chad tho btang /__gnyis pa zor lam bsal ba ni/__dkar gtor gser skyems sngon du 'gro bas/__hU~M:rdo rje gzhon nu'i bka' nyan pa:phur srung dam can 'khor dang bcas:de ring rnal 'byor las brtsams na:sgo rnams phyes la 'phrang sol cig:phyogs skyong bcu dang rgyal chen bzhi:gtsang ris dpal mgon bdun cu rnams:bka' dang dam las ma 'da' bar:ru nga phrag dog ma mdzad cig:zhabs bskum sku gzur dbu khug la:bdag gis dmar chen gtor zor 'phen:gdong du su yang ma 'dug cig:ces brjod/__phud dang ru mtshon gyis sna drangs la zor 'phen phyogs su khyer/__gsum pa zor dpung bskyed pa ni/__slar yang phud phyogs bcur 'thor te/__hU~M b+h+yo:bla ma yi dam lha tshogs dang :khyad par phur bu'i lha tshogs kyis:mchod sbyin gser skyems 'di bzhes la/__do nub zor gyi las mdzod cig:shwa na bdag nyid sa bdag sogs:dam can chos skyong srung ma yis:mchod sbyin gser skyems 'di bzhes la:do nub zor gyi las mdzod cig:snang srid lha srin sde brgyad dang :yul lha gzhi bdag gnyen po yis:mchod sbyin gser skyems 'di bzhes la:do nub zor gyi las mdzod cig:ces dang bden pa'i stobs brjod pa ni/__hU~M:sangs rgyas kyis ni bdud pham mdzad/__/chos ma yin ni chos kyis so/__/dge 'dun gyis ni mu stegs pham/__/dbang pos lha min pham 'gyur te/__/rdo rje gzhon nu'i lha tshogs kyis/__/dgra bgegs rnams ni pham par mdzad/__/rig sngags bden pa'i mthu 'di ni/__/thogs pa med par 'grub par mdzod/__/ces brjod la rig pa ngar bskyed/__bzhi pa zor bskul ba ni/__hU~M:chos dbyings skye ba med pa'i mkha' klong nas:dbyings kyi cho 'phrul 'od lnga kun tu shar:ma rungs gdug pa'i tshogs rnams bsgral ba'i phyir:bcom ldan dpal chen badz+ra ku mA ra:yab yum sras dang bka' sdod sprul 'khor bcas:gdug pa 'dul phyir dus las mi g.yel ba'i:mngon spyod dmod pa chen po'i rtsal bskyed la:dam nyams dgra bgegs sgrol ba'i phrin las mdzod:ces bskul/__lnga pa zor 'phang ba ni/__dmigs bya 'ben du bzung la dgugs gzhugs drag tu bya/__zor rnams rim par brdegs la/__hU~M/__/dpal chen rdo rje gzhon nu yis/__/pho nyar mngags pa'i zor gyi bdag__/dgra bgegs sgrol phyir las la ya/__/dmar chen drag po gtor ma'i zor/__/rba klong 'khrugs pa khrag gi zor/__/ri bo bsnyil ba rdo yi zor/__/rno myur shugs drag mda' yi zor/__/mtshon rtse gzings pa yungs kar zor/__/mun pa 'khrigs pa dug gi zor/__/glog ltar 'khyugs shing thog ltar 'bebs/__/dgra bgegs lus sems 'bem la yA/__/drag sngags bzlog shams can brjod la rngams stabs dang bcas 'phang /__rgyas par spro na zor bdun kha phral kyang rung ngo /__/de nas zor chen btegs la/__hU~M b+h+yo b+h+yo:dgongs su gsol lo sangs rgyas rnams:gsan du gsol lo yi dam lha:khrag 'thung rdo rje gzhon nu'i tshogs:thugs dam zhal bzhes ma g.yel cig:bstan pa bshigs pa'i dgra bo dang :bar gcod byed pa'i bgegs tshogs kyi:skyobs pa'i lha dang srung ma dang :'go ba'i dgra bla rgyud dang bcas:bsdangs zla byed pa'i 'byung po kun:ye shes me yi mtshon chas gzir:rig sngags dmod pas rming med bcoms:bdun brgyud rigs kyang rtsad nas chod:ming dang brda tsam med par mdzod:oM badz+ra kI li kI la ya hU~M hU~M hU~M:dang drag sngags chig dril mthar bdud pra mA ra ya rbad nan:kha la dza ma li rbad nan:ra tsa du ling shag rbad nan:shig shig dum dum rbad nan:tshal pa tshal pa rbad nan:khro khro b+h+yo rbad nan:rmugs rmugs rbad nan:tir tir rbad nan:tshal tshal rbad nan:zhes drag sngags bzla bzhin du 'phang bas/__dgra bo'i gzugs phung rdul du bshigs/__rnam shes mar me bsad pa ltar yal/__gnas gzhis longs spyod rjes med du brlag par bsams/__dmod mo dang bcas thal mo dang dul mo brdeg go/__drug pa zor rjes gcod pa ni/__phyi bsnyags bcad phyir/__bya khyung 'jigs su rung bas zhal phyir gzigs par bsams la/__oM khroM ga ru Ta tsa le tsa le hU~M phaT:zhes bzla/__las byang ltar srung 'khor gyis mtshams bcad/__rdo rje slob dpon gyis rting mnan te log la sgrub khang gi sgo drung du brtan ma skyongs/__gtor gzhong sbubs la dam sri sgab 'dre bkug cing mnan par bsams/__las byang ltar rta bro dang /__shis brjod mdor bsdus bya/__'phang ba'i snga rjes skabs gang babs la mnan pa bya bar 'dod na las kyi rim pa zur gsal ltar shes par bya'o/__/gsum pa rjes kyi cho ga ni/__nang du log la sgrub sngags kyi sham bur/__badz+ra dz+nyA na A yu She swA hA:btags pa cung zad bzlas mthar/__mda' dar g.yab ste/__oM:dang por thugs bskyed rjes su dgongs:bar du grub pa'i rtags mtshan dbyungs:tha ma rig 'dzin bdag cag gis:rtse gcig bsnyen pa chud ma gson:sku gsung thugs kyi gzi byin bskyed:yon tan phrin las cho 'phrul ston:pho nya sprul pas 'jig rten khengs:snod kyi dwangs ma bcud kyi dpal:'khor 'das kun gyi tshe bsdus la:rnal 'byor bdag gi lus la zhugs:sgo gsum thig le'i dbyings su bstim:bla tshe chad nyams yar ba gsos:tshe dang ye shes dngos grub stsol:zhes tshe 'gugs kyang bya/__chos srung gi gtor 'bul rjes chog bcas dang /__ye shes kyi 'khor lo nam mkhar btegs pa'i lha la mchod bstod/__nongs bshags dang /__brtan bzhugs bdag bskyed bsdu ldangs/__dge bsngo shis brjod bcas las byang ltar rgyas par bya'o/__//__/de ltar brtson pas gnas skabs dang mthar thug gi byang chub sgrub pa'i 'gal rkyen phyi nang gi nyer 'tshe mtha' dag zhi zhing /__bar chad med pa rdo rje'i sa lam yongs su rdzogs nas khrag 'thung dpal chen phrin las rol pa'i gsang ba mi zad rgyan gyi 'khor lo'i go 'phang mngon du 'gyur ba ni nges pa'o/__/dpal chen rdo rje srin po khro bo'i rgyal/__/che btsan gdug pa mthar byed ku mA ra'i/__/gtor bzlog rdo rje'i thog 'bebs 'khrul 'khor 'dis/__/bstan dgra ma lus rtsad nas brlag gyur cig__/'di la ma rig sgribs pas nongs gyur na/__/bla ma rdo rje sems dpa'i spyan sngar bshags/__/legs byas dge ba rin chen lhun po 'di/__/bstan dang 'gro la yongs su bsngo bar bgyi/__/rtsa gsum thugs rje'i byin rlabs sprin phung las/__/grub gnyis nor bu'i gru char 'bebs pa dang /__/phur bu'i thal 'byin rnam bzhi'i dgongs pa yis/__/srid gsum grong khyer dus gcig sgrol bar shog__/ces snyan brgyud phur pa'i gnad tig gi gtor bzlog rdo rje'i thog 'bebs dgra bgegs kun 'joms zhes bya ba 'di ni nyagaji rong gi dri hred dbon po pad+ma rig 'dzin nas snga rjes nan tan chen pos bskul ba dang /__rang gis bsgrigs pa'i las byang dang 'brel bar kun gzigs mchog sprul rin po che bkra shis dpal 'byor gyi zhal snga nas kyang bris na legs tshul bka' phebs bzhin rje nyid nas yi ge'i lhan cig byed rkyen sogs bka' drin gyis nye bar khyab pa dang bcas/__'jam dbyangs blo gros rgya mtsho'am phrin las grub pa rtsal gyis rdzong sar bkra shis lha rtse'i chos grwar sa byi hor zla drug pa'i tshes la khrigs su bsdebs pa 'dis kyang rgyal bstan rin po che der 'dzin sde dang bcas pa dar zhing rgyas la/__nag phyogs kyi bdud dpung rtsad nas 'joms pa'i rgyur gyur cig__/sarba dA mang+ga laM/__//__/\nRetrieved from "https://khyentselineage.tsadra.org/index.php?title=JKCL-KABUM-05-CA-028&oldid=34001"


Jan Palach - ཆབ་སྲིད་རྩོད་ལེན་གྱི་རང་ལུས་མེར་སྲེག\n༡༩༣༡ ལོའི་སྤྱི་ཟླ་གཉིས་པའི་ཚེས་ཉི་ཤུ། ཡུ་ཛུན་ཌི་ཛ(Uzundza)ཨུ་རུ་སུ་མཉམ་འབྲེལ་(USSR)ཡུ་ཀི་རེན།(Ukraine)\n༡༩༧༨ལོའི་སྤྱི་ཟླ་དྲུག་པའི་ཚེས་ཉེར་བརྒྱད། བྷེ་ཤི་ཊེ་རེག(Besh-Terek)ཌོན་སི་ཀེ(Donske) ཨུ་རུ་སུ་དམར་པོ། (ཡུ་ཀི་རེན།)\nམུ་ས་མ་མུ་ཊ་ལགས་ནི་ཁ་རི་མི་ཨ་(Crimea)རུ་ལུག་རྫི་ཞིག་གི་ཁྱིམ་དུ་སྐྱེས། ༡༩༤༤ ལོར་ཁོང་གི་ནང་མི་གང་བོ་(མུ་ས་ལགས་ལ་སྤུན་ལྔ་དང་སྲིང་མོ་གཉིས་ཡོད)ཡུ་ཛི་བྷེ་ཀི་སི་ཐཱན་(Uzbekistan)དུ་བསྐྲོད་ཅིང་། དེར་ཁོང་ཚོས་ཞིང་ལས་བྱས་ནས་བསྡད། ཡུལ་གྱར་ཏེ་བསྡད་སྐབས་ཁོང་ཚོས་འཚོ་བ་སྐྱོ་བོ་བསྐྱལ་དགོས་བྱུང་། ཁོང་གི་སྤུན་བཞི་ཟས་བཅུད་མ་ལྡང་བའི་རྐྱེན་གྱིས་གྲོངས། མུ་ས་ལགས་ཀྱིས་སྲིན་བལ་དོས་ཁང་ཞིག་ཏུ་ལས་ཀ་བྱས། ༡༩༥༧ ལོར་ཁོང་གིས་འཕྲུལ་འཁོར་ཁ་ལོ་སྦྱོང་བརྡར་བྱ་སའི་སློབ་གྲྭ་ཞིག་ཏུ་སྦྱོང་བརྡར་མཐར་ཕྱིན་པ་བྱས་ཏེ་མཉམ་ལས་ཀྱི་འདྲུད་འཐེན་འཕྲུལ་འཁོར་ཁ་ལོ་བར་གྱུར།\n༡༩༦༧ ལོའི་སྤྱི་ཟླ་དགུ་བར་ཁ་རི་མཱེན་ཊ་ཊར་བ་ཚོས་ན་རྫི་དང་མཉམ་འབྲེལ་བྱེད་ཀྱིན་ཡོད་པའི་སྐྱོན་བརྗོད་དེ་མཚམས་ཆད་ཅིང་ཁོ་ཚོ་ཕྱིར་རང་ཡུལ་དུ་ལོག་ཆོག་པར་གྱུར། ཡིན་ཡང་ཁོ་ཚོ་སྲིད་གཞུང་དང་རྙོག་གླེང་མང་པོ་བྱུང་། མུ་ས་མ་མུ་ཊ་ལགས ༡༩༧༥ལོར་ཁ་རི་མི་ཨ་རུ་ལོག་སྟེ་སིམ་ཧྥེ་རོ་པོལ་གྱི་ཉེ་འགྲམ་གྱི་གྲོང་རྡལ་བྷེ་ཤི་ཊེ་རེག་ཏུ་ཁང་པ་ཞིག་ཉོས། ཁོང་ལ་ཁང་པ་ཉོ་ཆོག་པའི་ལག་ཁྱེར་མེད་པས་གཏན་འཁེལ་བའི་སྡོད་གནས་ཤིག་མེད། རྒྱུ་མཚན་དེས་༡༩༧༦ལོའི་སྤྱི་ཟླ་བཞི་བའི་ཚེས་ཉེར་གསུམ་ཉིན་ཁོང་འཛིན་བཟུང་བྱས་ཤིང་ལོ་དེའི་སྤྱི་ཟླ་ལྔ་བའི་ཚེས་བཅུ་གསུམ་ཉིན་རྫོང་གི་ཁྲིམས་ཁང་གིས་རྣམ་འགྱུར་ལ་ཚོད་ལྟ་ཙམ་ཡང་མེད་པར་ཁྲིམས་ལ་བརྩི་སྲུང་མ་བྱས་པའི་ཉེས་མིང་འོག་ལོ་གཉིས་ཀྱི་བཙོན་འཇུག་ཁྲིམས་ཐག་བཅད། ཁོང་གི་ཆུང་མ་ལ་ལོ་གཉིས་ཀྱི་རིང་རྣམ་འགྱུར་ལ་ཚོད་ལྟ་བྱ་རྒྱུའི་ཁྲིམས་ཐག་བཅད། མ་མུ་ཊ་ལགས་པོ་ཊ་ཝ་(Potava)རུ་ཡོད་པའི་ཀ་རེ་མེན་ཆུག་(Krenmenchuk)བཙོན་ཁང་དུ་བཙོན་འཇུག་བྱས། ཡིན་ཡང་ཟླ་འགའི་རྗེས་སུ་ཁོང་རྣམ་འགྱུར་ལ་ཚོད་ལྟ་བྱས་ཏེ་གློད་ཅིང་། ལྷག་མའི་བཙོན་འཇུག་གི་དུས་ཚོད་ཕལ་ཆེ་བ་ངལ་ལས་བྱས་ཏེ་བསྐྱལ། ༡༩༧༧ལོའི་སྤྱི་ཟླ་བདུན་པའི་ཚེས་བཅོ་བརྒྱད་ཉིན་ཁྲིམས་ཁང་དུ་ཁྲིམས་ཐག་བཅད་པ་གཞིར་བཟུང་སྟེ་ཁོང་བཙོན་གྲོལ་གྱི་དུས་ཚོད་ལས་ཟླ་དགུའི་སྔོན་དུ་གློད་གྲོལ་ཐོབ་སྟེ་ཕྱིར་རང་ཁྱིམ་དུ་ལོག ཡང་བསྐྱར་ཁོང་ལ་སྡོད་གནས་མ་སྤྲད་ཅིང་། ཁ་རི་མི་ཨ་ལས་ཐོན་དགོས་ཚུལ་བཤད། མུ་ས་མ་མུ་ཊ་ལགས་སྲིད་གཞུང་དང་དམར་ཤོག་ཚོགས་པའི་མགོ་ཁྲིད་ཚོ་ལ་ཞུ་བ་བྱེད་པར་ཐེངས་མང་སོང་ཡང་གྲུབ་འབྲས་གང་ཡང་མ་ཐོན། ཁོང་གིས་ཁོང་གི་རྒྱལ་ཁབ་ཀྱི་ཉམས་ཉེས་རྣམས་རང་གི་གྲོགས་པོ་ཚོ་དང་རྒྱུན་དུ་གླེང་བཞིན་ཡོད། ༡༩༧༨ལོའི་སྤྱི་ཟླ་དྲུག་པའི་ཚེས་ཉི་ཤུ་ཉིན་ཁོང་བཟའ་མི་གཉིས་ཀྱི་སྟེང་དུ་བསྐྱར་དུ་ཁྲིམས་ལ་བརྩི་སྲུང་མ་བྱས་པའི་ཁ་མཆུ་ཞིག་བཙུགས།\n༡༩༧༨ལོའི་སྤྱི་ཟླ་དྲུག་པའི་ཚེས་ཉེར་གསུམ་ཉིན་ཉེན་རྟོག་པ་ཁོང་ཚོའི་ཁང་པར་ཡོང་དུས་མུ་ས་མ་མུ་ཊ་ལགས་ཀྱིས་རང་གི་ལུས་ལ་ས་སྣུམ་བླུགས་ཏེ་ལག་ཏུ་འབར་ཞུན་ཞིག་ཁུར་ནས་ཁང་པའི་ཕྱི་རུ་ཐོན། ཁོང་གི་བྱིས་པ་ཚོ་དང་གྲོགས་པོ་ཚོས་འགོག་ཐབས་བྱས་ཀྱང་བཀག་མ་ཐུབ། མི་རིགས་རིག་པ་མ་གྷ་རེ་ཊ་ཡུ་ཨེ་ལིང་(Greta Uehling)གིས་ལོ་ཉི་ཤུའི་རྗེས་སུ་ཁོང་གི་ཉེ་འབྲེལ་དག་ལ་དྲི་བ་འགའ་དྲིས་པར་ཉེ་འབྲེལ་རྣམས་ཀྱིས་མུ་ས་མ་མུ་ཊ་ལགས་ཀྱིས་ཟླ་བ་འགའི་རིང་རང་ལུས་མེར་བསྲེགས་བྱ་བར་གྲ་སྒྲིག་བྱས་ཡོད་ཅེས་བརྗོད་ཡོད། ཁོ་མོས་འདི་ནི་ཁོང་བཟའ་མི་གཉིས་འཛིན་བཟུང་བྱེད་དུ་འོང་བའི་ཉེན་རྟོག་པ་རྣམས་ལ་ཕར་རྒོལ་ཞིག་ཀྱང་ཡིན་པར་བཤད། ཡིན་ཡང་འདི་དག་དཔང་རྟགས་ཚད་ལྡན་གྱིས་དངོས་ཡོད་ཡིན་པ་བསྒྲུབས་ཐུབ་མེད། ཚོད་དཔག་བྱས་ན་ཡཱན་པ་ལ་ཁའི་དོན་རྐྱེན་དེས་ཁོང་ལ་ཤུགས་རྐྱེན་ཐེབས་ཡོད་སྲིད། རྒྱལ་སྤྱིའི་རྒྱང་བསྒྲགས་རླུང་འཕྲིན་ཁང་སོགས་ཀྱི་བཀའ་དྲིན་ལ་བརྟེན་ནས་ཁ་རི་མེ་ཨ་རུ་ཡཱན་པ་ལ་ཁའི་སྐོར་ཤེས་རྟོགས་བྱུང་ཡོད། ཁོང་གིས་སྨན་ཁང་དུ་གསུངས་པའི་ཞལ་མོལ་དེས་ཚོད་དཔག་འདི་བདེན་པར་བསྒྲུབས་ཡོད།\nམུ་ས་མ་མུ་ཊ་ལགས་ཀྱི་གཟུགས་པོའི་བརྒྱ་ཆ་དགུ་བཅུ་ལྷག་འཚིག་ཡོད། ཁོང་སིམ་ཧྥེ་རོ་པོལ་དུ་ཡོད་པའི་སྨན་ཁང་ཞིག་ལ་ཁྱེར་ཡོད་ཅིང་། ཉིན་བཞི་ཙམ་གྱི་རྗེས་ནས་ད་གཟོད་གྲོངས་ཡོད་འདུག ཁོང་རིག་ཚོར་ཟིན་པར་མ་ཟད། སྲིད་གཞུང་གིས་ཁོ་ཚོའི་རྒྱལ་ཁབ་ལས་ཁ་རི་མེ་ཨ་ཊ་ཊར་བ་རྣམས་ཕྱིར་འབུད་བྱེད་པའི་སྲིད་བྱུས་ལ་ངོ་རྒོལ་བྱ་ཆེད་རང་ལུས་མེར་བསྲེགས་གཏང་འདོད་ཡོད་ཚུལ་ཐེངས་མང་གླེང་མྱོང་ཡོད་འདུག ཁོང་གི་ཕུང་པོ་གྲོང་རྡལ་བྷེ་ཤི་ཊེ་རེག་དུ་དུར་སྦས་བྱས་ཡོད། སྲིད་གཞུང་གིས་ཁོང་གིས་མེར་བསྲེགས་བྱེད་དགོས་པའི་རྒྱུ་རྐྱེན་རྣམས་སྦ་གསང་བྱེད་ཐབས་བྱས་ཡོད་ཀྱང་། ཁ་རི་མེ་ཨ་ཊ་ཊར་བ་ཚོའི་ཁྲོད་དུ་ཁོང་གི་དོན་རྐྱེན་དེ་གླེང་སློང་མང་པོ་བྱུང་ཡོད། ཁ་རི་མེ་ཨ་ཊ་ཊར་བ་ཚོའི་རྒྱལ་ཡོངས་ལས་འགུལ་གྱི་འཐུས་ཚབ་དང་གཞུང་རྒོལ་བ་མཱུས་ཊ་ཧྥ་ཌ་ཛེ་མི་ལེ་ཧྥ་(Mustafa Dzhemilev)ལགས་དང་རེ་ཤ་ཊ་མི་ལེ་ཧྥ་(Reshat Dzhemilev)ལགས་གཉིས་ཀྱིས་ཁོང་གི་བློས་གཏོང་དེ་ནི་རྒྱལ་ཁབ་གྱི་ཆེད་དུ་ཡིན་ཚུལ་བརྗོད། ༡༩༧༨ལོའི་སྤྱི་ཟླ་བདུན་པའི་ཚེས་ལྔ་ཉིན་ཁོང་ཚོས་ས་ཨོ་དི་ཨ་རབ་ཀྱི་རྒྱལ་པོ་ཁ་ལིད་(Khalid)ལ་གནས་ཚུལ་དེ་བརྗོད་ཅིང་། ལོ་དེའི་སྤྱི་ཟླ་བརྒྱད་པའི་ཚེས་བཅོ་ལྔ་ཉིན་འཛམ་གླིང་མི་མང་ལ་ཁ་རི་མཱེན་ཊ་ཊར་བ་རྣམས་ལ་རྒྱབ་སྐྱོར་བྱེད་དགོས་པའི་ཞུ་འཕྲིན་ཞིག་དང་མཉམ་དུ་ཁོང་གི་སྐོར་བརྗོད་ཡོད། ༡༩༧༨ལོའི་སྤྱི་ཟླ་བདུན་པའི་ཚེས་བཞི་ཉིན་ཨུ་རུ་སུ་གཞུང་རྒོལ་བ་ཨཱན་ཌ་རེ་ཡི་ས་ཁ་རོ་ཧྥ་(Andrej Sakharov)ལགས་ཀྱིས་ལི་ཨོ་ནི་ཌ་བྷ་རེ་ཞི་ཉེ་ཧྥ་(Leonid Brezhnev)ལ་ཡི་གེ་ཞིག་བྲིས་ཏེ་ཁ་རི་མཱེན་ཊ་ཊར་བ་རྣམས་ལ་དྲང་བདེན་གྱི་ཐག་གཅོད་ཅིག་ཡོང་བའི་ཞུ་བསྐུལ་བྱས་ཡོད།\n༡༩༨༦ལོར་འདི་སྐོར་གྱི་དེབ་ཅིག་ནིའུ་ཡོག་ཏུ་དཔར་བསྐྲུན་བྱས་ཤིང་། དེབ་དེའི་རྩོམ་པ་པོ་ནི་རེ་ཤ་ཊ་ཌ་ཛེ་མི་ལེ་ཧྥ་(Reshat Dzhemilev)ལགས་ཡིན་པ་རེད།\nDZHEMILEV, Rešat (ed.): Musa Mamut. Human Torch. Collection of Documents. Crimean Foundation, New York 1986.\nKAMIŃSKI, Łuskaz: První živá pochodeň ve východním bloku. Ryszard Siwiec (1909–1968), In: BLAŽEK, Petr – EICHLER, Patrik – JAREŠ, Jakubakol: Jan Palach ´69. FF UK – ÚSTR – Togga, Praha 2009, s. 115–127.\nkol. autorů: Słownik dysydentów. Czołowe postacie ruchów opozycyjnych w krajach komunisticznych w latach 1956–1989. Tom II. Karta, Warszawa 2007, s. 742–743.\nUEHLING, Greta: Squatting, Self-Immolation, and the Repatriation of Crimean Tatars, In: Nationalities Papers, roč. 28, č.2(2000), s. 317–341.